pythainlp/thai-wiki-dataset-v4 huggingface dataset:
Macrobrachium lanchesteri

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Macrobrachium lanchesteri เป็นสัตว์พวกกุ้งกั้งปูชนิดหนึ่งในสกุล "Macrobrachium" ของวงศ์ Palaemonidae โดยเป็นที่รู้จักกันทั่วไปในชื่อ "กุ้งฝอย" หรือ "กุ้งฝอยน้ำจืด" ร่วมกับกุ้งอีกหลายชนิดในสกุล "Macrobrachium" และสกุล "Caridina" ของวงศ์ Atyidae
ถิ่นที่อยู่.
เขตการกระจายพันธุ์ของกุ้งชนิด "M. lanchesteri" อยู่ในภูมิภาคเอเชียตะวันออกเฉียงใต้ โดยถือเป็นสัตว์น้ำประจำถิ่นของลาว; ภาคตะวันออกเฉียงเหนือ, ภาคกลาง และภาคใต้ของไทย; มาเลเซียตะวันตกและรัฐซาบะฮ์ของมาเลเซีย; สิงคโปร์ และบรูไน นอกจากนี้ยังพบในพื้นที่บางส่วนของพม่า, ภาคเหนือของไทย, บริเวณใกล้ชายฝั่งทะเลของกัมพูชา และตอนใต้สุดของเวียดนาม
ลักษณะ.
กุ้งชนิด "M. lanchesteri" เป็นกุ้งน้ำจืดขนาดเล็ก ความยาวประมาณ 2-7 เซนติเมตร มีเปลือกแข็งห่อหุ้มตัว มีขา 10 คู่ แบ่งหน้าที่ออกเป็นขาสำหรับจับอาหาร ขาเดิน และขาว่ายน้ำ ขาเดินคู่ที่ 2 เป็นรูปทรงกระบอกยาวเรียว มีขนาดไล่เลี่ยกับขาเดินคู่ที่ 4 และ 5 ข้อปลายมีลักษณะเป็นก้ามหนีบ ลักษณะสำคัญคือมีกรีตรง (ส่วนปลายงอนเล็กน้อย) ขาเดิน 3 คู่ยาวเท่ากัน ต่างกับลูกกุ้งก้ามกรามที่มีขนาดเท่ากันซึ่งจะมีกรียาวและโค้งขึ้น
พฤติกรรม.
กุ้งชนิดนี้มักอยู่รวมกันเป็นฝูงบริเวณผิวน้ำริมตลิ่งของหนอง บึง บ่อ และนาข้าวซึ่งเป็นแหล่งน้ำนิ่งที่มีก้อนหิน รากหญ้า หรือรากพรรณไม้น้ำ รวมทั้งในบริเวณแหล่งน้ำที่มีกระแสน้ำขึ้นลงไหลเอื่อย ๆ โดยกินจุลินทรีย์ ไรน้ำ และตัวอ่อนของสัตว์น้ำขนาดเล็กเป็นอาหาร
การใช้ประโยชน์.
กุ้งชนิด "M. lanchesteri" รวมทั้งกุ้งฝอยน้ำจืดชนิดอื่นเป็นที่นิยมบริโภคกันทั่วไป ในไทยมักนำไปทำกุ้งฝอยทอด ไข่เจียวกุ้งฝอย ยำกุ้งเต้น ก้อยกุ้ง กุ้งจ่อม บางครั้งก็ใช้เป็นเหยื่อตกปลาหรืออาหารเลี้ยงลูกปลาเศรษฐกิจ เช่น ปลาช่อน ปลากราย ปลาเสือตอ ปลาสวยงามต่าง ๆ เป็นต้น
บิตช์ไอม์มาดอนน่า

"บิตช์ไอม์มาดอนน่า"  เป็นเพลงของนักร้องอเมริกัน มาดอนน่า จากสตูดิโออัลบั้มที่สิบสาม "เรเบิลฮาร์ต" (2015) เพลงได้นักร้องรับเชิญเป็นแร็ปเปอร์ชาวตรินิแดด นิกกี มินาจ เพลงแต่งและผลิตโดยมาดอนน่า ดิโพล และนักดนตรีอิเล็กทรอนิกส์ชาวอังกฤษ โซฟี และมีนักแต่งเพลงเสริมอีก ได้แก่ โมเซลลา โทบี แกด แอเรียล เร็ชต์เชด และมินาจ เพลงออกจำหน่ายเป็นซิงเกิลที่สามจากอัลบั้มโดยสังกัดอินเตอร์สโคปเรเคิดส์ในวันที่ 15 มิถุนายน ค.ศ. 2015 พร้อมกับเพลงฉบับรีมิกซ์อีกมากมาย มีดนตรีแบบอีดีเอ็มและเวเปอร์เวฟ มาดอนน่าร้องเพลง "บิตช์ไอม์มาดอนน่า" ในเสียงขึ้นจมูกขณะเล่าเรื่องเกี่ยวกับความสนุกต่อเนื่องเพราะเธอคือ "มาดอนน่า" มาดอนน่าแก้ต่างเรื่องการใช้คำว่า "bitch" อย่างฟุ่มเฟือย โดยอธิบายว่าความหมายขึ้นกับบริบท ไม่จำเป็นต้องหยาบคาย
โดเนอส์ชูส

โดเนอส์ชูสดอตโออาร์จี  เป็นองค์การไม่แสวงหาผลกำไรในสหรัฐอเมริกาที่ให้ประชาชนบริจาคเงินเข้าโครงการสร้างห้องเรียนสาธารณะโดยตรง องค์กรก่อตั้งใน ค.ศ. 2000 โดยอดีตครู ชาลส์ เบสต์
ปลาสร้อยลูกกล้วย

ปลาสร้อยลูกกล้วย หรือ ปลามะลิเลื้อย (ชื่อวิทยาศาสตร์: "Labiobarbus siamensis") เป็นปลาน้ำจืดชนิดหนึ่งในสกุลปลาสร้อยลูกนุ่น ("Labiobarbus") ในวงศ์ปลาตะเพียน (Cyprinidae)
ถิ่นที่อยู่.
ปลาสร้อยลูกกล้วยมีถิ่นกำเนิดและอาศัยในไทย (พบได้ทั่วทุกภาค โดยเฉพาะในแม่น้ำสายหลักและสาขาในลุ่มน้ำเจ้าพระยา ลุ่มน้ำบางปะกง และลุ่มน้ำโขง); ลาว (เช่นในลุ่มน้ำโขง ลุ่มน้ำเซบั้งไฟ และลุ่มน้ำเทิน); กัมพูชา (เช่นที่ทะเลสาบเขมรและแม่น้ำโขงที่จังหวัดสตึงแตรง) และภาคใต้ของเวียดนาม นอกจากนี้ยังมีรายงานการพบเห็นที่บริเวณเขื่อนเจินเดอโระฮ์ในรัฐเปรักทางภาคเหนือของมาเลเซียตะวันตก แต่ยังไม่ได้รับการยืนยัน
ลักษณะ.
ปลาสร้อยลูกกล้วยมีขนาดยาวประมาณ 10–18 เซนติเมตร ลำตัวเพรียวยาว หัวเล็ก หางคอด และปากเล็ก มีหนวดที่มุมปาก 2 คู่ ยาวเลยขอบหลังตา [ต่างจากปลาสร้อยลูกนุ่นหรือปลาหลาวทอง ("L. leptocheilus") ซึ่งมีหนวดมุมปากสั้นกว่า ไม่ถึงขอบหลังตา] ลำตัวสีเงินวาว เกล็ดเล็ก มีแถบสีคล้ำ 5–6 แถบ พาดไปตามความยาวของลำตัว เกล็ดใต้ท้องสีขาวนวล ครีบสีจางหรือเหลืองอ่อน ครีบหลังเป็นแผงยาวถึงโคนหาง ครีบหางเว้าลึก สีเหลืองออกแดงเรื่อ ๆ บางตัวมีแต้มจุดที่หลังครีบอกและโคนหาง
พฤติกรรม.
ปลาสร้อยลูกกล้วยอาศัยอยู่ทั้งในแหล่งนํ้านิ่งและแหล่งนํ้าไหล ไม่ว่าจะเป็นหนองบึงหรือแม่น้ำลำธารก็ตาม เป็นปลาที่มีชอบอยู่รวมกันเป็นฝูงประมาณ 10–20 ตัวหรือมากกว่านั้น และมักพบรวมกับปลาสร้อยชนิดอื่น ๆ โดยจะอยู่บริเวณพื้นทรายหรือบริเวณน้ำตื้นใกล้ตลิ่งที่มีกองไม้ ท่อนไม้ ต้นหญ้า เพื่อหาอาหาร ซึ่งได้แก่ สัตว์หน้าดินขนาดเล็กและแพลงก์ตอนจำพวกพืช ตะไคร่น้ำ และไรน้ำ
ในอดีต ปลาสร้อยลูกกล้วยมีอยู่อย่างชุกชุม เมื่อตกใจจะกระโดดขึ้นจากผิวน้ำพร้อมกันทำให้เกิดเสียงดังซ่า จึงมีชื่อเรียกอีกอย่างว่า "ปลาซ่า" ซึ่งเป็นชื่อสามัญที่ใช้เรียกปนกับปลาสร้อยชนิดอื่น ๆ ที่มีพฤติกรรมเหมือนกัน เช่น ปลาสร้อยนกเขา ("O. vittatus") ในสกุลปลาสร้อยนกเขา ("Osteochilus"); ปลาสร้อยลูกนุ่น ("L. leptocheilus"), ปลาสร้อยลูกกล้วยลาย ("L. lineatus") ในสกุลปลาสร้อยลูกนุ่น เป็นต้น นอกจากนี้ในภาคตะวันออกเฉียงเหนือยังมีชื่อเรียกปลาสร้อยชนิดต่าง ๆ ในสกุลปลาสร้อยลูกนุ่นนี้ว่า "ปลาคุยลาม" ด้วย
การใช้ประโยชน์.
ปลาสร้อยลูกกล้วยรวมทั้งปลาสร้อยชนิดอื่น ๆ เป็นที่นิยมบริโภคกันทั่วไป โดยนำมาประกอบอาหารได้หลากหลายวิธี เช่น ทอด ย่าง ต้มแกง เข้าเครื่องลาบ หรือแปรรูปเป็นปลาแห้ง ปลาส้ม ปลาร้า เป็นต้น ในอดีตครั้งยังพบชุกชุมมีการนำมาทำน้ำปลา นอกจากนี้ยังนิยมเลี้ยงเป็นปลาตู้เพราะมีความสวยงามและอดทน
มูลนิธิเดวิด ลินช์

มูลนิธิเดวิด ลินช์เพื่อการศึกษาและสันติภาพโลก เป็นองค์กรการกุศลทั่วโลกมีสำนักงานที่นครนิวยอร์ก ลอสแอนเจลิส และแฟร์ฟิลด์ รัฐไอโอวา องค์กรก่อตั้งโดยผู้กำกับภาพยนตร์และผู้ฝึกการทำสมาธิอดิศัย เดวิด ลินช์ ใน ค.ศ. 2005 เพื่อหาเงินมาสอนการทำสมาธิในโรงเรียน ตลอดเวลาหลายปี เขาได้กลุ่มเป้าหมายขององค์กร โดยรวมกลุ่มประชากรที่ "กำลังเสี่ยง" เช่น ชนไร้บ้าน ทหารผ่านศึกสหรัฐอเมริกา ผู้ลี้ภัยสงครามแอฟริกัน และนักโทษในเรือนจำ เข้ามาด้วย
มูลนิธิได้รับการสนับสนุนจากนักเรียนจำนวน 70,000-150,000 คนในโรงเรียน 350 โรงเรียนจากทั่วประเทศสหรัฐอเมริกาและแอฟริกาใต้ องค์กรมีผลประโยชน์มากมายที่ชวนให้มีผู้บริจาคเข้าการกุศล คอนเสิร์ตการกุศลใน ค.ศ. 2009 ได้นักร้อง พอล แม็กคาร์ตนีย์ และริงโก สตาร์ ร่วมเล่น และงานการกุศลใน ค.ศ. 2013 ได้ ดร.ออซ และจอร์จ สเตฟาโนพูลอส เข้าร่วมด้วย องค์กรยังสนับสนุนงานวิจัยเกี่ยวกับการทำสมาธิอดิศัยด้วย
ทาดาโยชิ โอกูระ

ทาดาโยชิ โอกูระ (大倉 忠義 "Ōkura Tadayoshi") เป็นทั้งนักร้อง,นักแสดง ,พิธีกรทางวิทยุ เขาเป็นมือกลองหนึ่งในสมาชิกของ Kanjani Eight, ซึ่งอยู่ภายใต้สังกัด Johnny & Associates. หรือที่เรารู้จักกันดีนามว่า เขียว
รายการสถิติพายุหมุนเขตร้อน

นี่คือรายการบันทึกสถิติของพายุหมุนเขตร้อน
<templatestyles src="การอ้างอิง/styles.css"/>^1 เป็นที่เชื่อถือกันว่าเครื่องบินสอดแนมที่บินไปปฎิบัติหน้าที่บินเร็วเกินความเร็วลมของพายุจากปี พ.ศ. 2483 ถึง พ.ศ. 2503 และข้อมูลจากช่วงเวลาเหล่านี้โดยทั่วไปถือว่าไม่น่าเชื่อถือ ดังนั้นการบันทึกสถิติที่ 215 ไมล์ต่อชั่วโมงของพายุไต้ฝุ่นแนนซีอาจจะสูงกว่าค่าจริง
เจ้าเวหา

เจ้าเวหา เป็นละครโทรทัศน์สัญชาติไทย ทางช่อง ทรูโฟร์ยู โดยผู้จัด นัท มีเรีย กำกับการแสดงโดย อ๊อด-บัณฑิต ทองดี เป็นซีรีส์ชุด เจ้าเวหา แบ่งออกเป็น 3 ตอน คือ ฝั่งน้ำจรดฝั่งฟ้า พิชิตแดนใจ และ ผู้ครองฟ้า ได้มีการเปิดตัวแถลงข่าวซีรีส์ชุดนี้เมื่อวันที่ 13 มกราคม 2559 ออกอากาศตอนแรกทุกวันจันทร์-อังคาร เวลา 20.00 - 21.00 น. เริ่มตอนพิเศษในวันที่ 14 มีนาคม พ.ศ. 2559 และออกอากาศละครเป็นตอนแรกในวันที่ 15 มีนาคม พ.ศ. 2559
การตอบรับ.
ละครซีรีส์เรื่องเจ้าเวหา กับกระแสการตอบรับที่ดีในการออกอากาตอนแรกของตอน ฝั่งน้ำจรดฝั่งฟ้า ก็ได้รับการตอบรับที่ดีพอสมควรจากผู้ชมโดยเฉพาะสาวๆกรี๊ดแตกถึงตอนแรกที่มี 3 พระเอกตัวแสดงนำของละครซีรีส์ปรากฏตัวในละครซีรีส์เรื่องนี้ แต่ในทางกลับกันกระแสในแง่ลบต่อซีรีส์เรื่องนี้ก็มีไม่น้อยเช่นกันเมื่อทาง ไทยโพสต์ เปิดเผยว่า ละครซีรีส์เรื่องนี้ถึงออกอากาศไปแค่ 6 ตอนแต่กระแสตอบรับกลับเงียบผิดคาด ซึ่งยังเหลือซีรีส์ที่เหลืออีก 2 ตอนที่ยังต้องรอพิสูจน์ฝีมือกันต่อไป
แฮดรอน

แฮดรอน  ("hadrós", "stout, thick") ในสาขา ฟิสิกส์ของอนุภาค เป็น อนุภาคผสม ทำจาก ควาร์ก หลายตัวเกี่ยวพันอยู่ด้วยกันโดยแรงนิวเคลียร์อย่างเข้ม (เหมือนกับที่โมเลกุลเกี่ยวพันอยู่ด้วยกันด้วยแรงเคลื่อนไฟฟ้า)
แฮดรอนแบ่งออกเป็นสองตระกูล ได้แก่ แบริออน ทำจาก ควาร์ก 3 ตัว และ เมซอน ทำจากควาร์ก 1 ตัวและ แอนติควาร์ก 1 ตัว. โปรตอน และ นิวตรอน เป็นตัวอย่างของแบริออน, ไพออน เป็นตัวอย่างของเมซอน แฮดรอนที่ประกอบด้วยมากกว่าสามวาเลนซ์ควาร์ก (แฮดรอนประหลาด) ได้ถูกค้นพบไม่กี่ปีที่ผ่านมา สภาวะ เตตระควาร์ก (เมซอนประหลาด) ชื่อว่า Z(4430)− ถูกค้นพบในปี 2007 โดย Belle Collaboration และได้รับการยืนยันว่าเป็นเรโซแนนซ์ในปี 2014 โดย LHCb collaboration. สองสภาวะ pentaquark (แบริออนประหลาด) ชื่อ P+c(4380) และ P+c(4450)}} ถูกค้นพบในปี 2015 โดย LHCb collaboration. นอกจากนี้ยังมีแฮดรอนประหลาดอีกมากมายและควาร์กสีเดียวอื่น ๆ อาจมีอยู่เช่นกัน
ส่วนที่เป็นแฮดรอน โปรตอนมีความเสถียร และนิวตรอนที่เกี่ยวพันอยู่ภายในนิวเคลียสของอะตอมก็มีความเสถียร แฮดรอนอื่นมีความไม่เสถียรภายใต้สภาวะทั่วไป นิวตรอนอิสระจะสลายด้วยครึ่งชีวิตที่ประมาณ 611 วินาที จากการทดลอง ฟิสิกส์ของแฮดรอนมีการศึกษาโดยการชนโปรตอนหลายตัวหริอหลายนิวเคลียสของสารประกอบหนักเช่นตะกั่วและทำการตรวจสอบเศษซากในสะเก็ดของอนุภาคที่ถูกผลิตขึ้น
เรือบรรทุกเครื่องบินรัสเซียอัดมีรัลคุซเนซอฟ

อัดมีรัล โฟลตา โซเวียตโคกอร์ โซยูซา คุซเนซอฟ  เป็นเรือลาดตระเวนบรรทุกเครื่องบินของสหภาพโซเวียตและประเทศรัสเซีย ในปัจจุบันมีสถานะเป็นเรือธงของกองทัพเรือรัสเซีย ถูกต่อขึ้นที่อู่ต่อเรือทะเลดำในยูเครนสมัยยังเป็นส่วนหนึ่งของสหภาพโซเวียต ในตอนแรกเรือลำนี้จะถูกตั้งชื่อว่า ริกา ต่อมาเมื่อวางกระดูกงูจึงเปลี่ยนเป็นชื่อ เลโอนิด เบรจเนฟ เมื่อปล่อยลงน้ำและทดสอบเรือใช้ชื่อว่า ทบิลิซี ก่อนที่สุดท้ายจะมีชื่ออย่างเป็นทางการว่า คุซเนซอฟ โดยตั้งชื่อตามจอมพลเรือ นีโคไล เกราซีโมวิช คุซเนซอฟ ผู้บัญชาการทหารเรือแห่งสหภาพโซเวียต
เริ่มเข้าประจำการในกองทัพเรือโซเวียต และถูกวางให้เป็นเรือนำในชั้นเรือเดียวกัน แต่เรืออีกลำในชั้นเรือเดียวกันคือเรือบรรทุกเครื่องบินวาร์ยักนั้นกลับสร้างไม่เสร็จและตกเป็นสมบัติของรัฐบาลยูเครน ซึ่งต่อมาประเทศจีนได้ซื้อเรือวาร์ยักนี้ไปสร้างต่อจนแล้วเสร็จและเข้าประจำการในชื่อ "เหลียวหนิง"
ทางแยกต่างระดับไฮไฟฟ์

ทางแยกต่างระดับไฮไฟฟ์  เป็นทางแยกต่างระดับรูปแบบซ้อนห้าระดับแห่งแรก สร้างขึ้นที่แดลลัส รัฐเท็กซัส สหรัฐอเมริกา ตั้งอยู่บนจุดตัดของฟรีเวย์ลินดอน บี. จอห์นสัน (อินเตอร์สเตต 635) กับทางด่วนเซนทรัล (ทางหลวงสหรัฐหมายเลข 75) ซึ่งเดิมเป็นทางแยกต่างระดับรูปดอกจิกบางส่วน ก่อสร้างขึ้นในคริสต์ศตวรรษที่ 1960
โครงการมูลค่า 261 ล้านดอลลาร์สหรัฐได้ริเริ่มในปี ค.ศ. 2002 และแล้วเสร็จในเดือนธันวาคม ค.ศ. 2005 ได้รับการออกแบบโดย เอชเอ็นทีบีคอร์ปอเรชัน (HNTB Corporation) และก่อสร้างโดย แซกครีคอนสตรักชันคอร์ปอเรชัน (Zachry Construction Corporation)
สหภาพแอฟริกาใต้

สหภาพแอฟริกาใต้  คืออดีตรัฐที่ดำรงสถานะก่อนหน้าสาธารณรัฐแอฟริกาใต้ ในยุคของการถือผิว. อันเกิดจากการรวมของดินแดนอาณานิคมทั้งสี่ ได้แก่ อาณานิคมเคป, อาณานิคมนาตาล, อาณานิคมทรานส์วาล และ อาณานิคมแม่น้ำออเรนจ์ เมื่อวันที่ 31 พฤษภาคม ค.ศ. 1910 . ภายหลังจากสงครามโลกครั้งที่ 1, สหราชอาณาจักรได้ผนวกดินแดนของแอฟริกาตะวันตกเฉียงใต้ของเยอรมนี นำไปอยู่ใต้อาณัติของสันนิบาตชาติ โดยมีฐานะเป็นจังหวัดหนึ่งของสหภาพ.
สหภาพแอฟริกาใต้ ได้รับการสถาปนาเป็นราชอาณาจักรเครือจักรภพของจักรวรรดิอังกฤษ. ภายใต้ระบอบราชาธิปไตยภายใต้รัฐธรรมนูญ และ มีข้าหลวงต่างพระองค์เป็นผู้สำเร็จราชการแทน. เมื่อวันที่ 31 พฤษภาคม ค.ศ. 1961 เปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐเครือจักรภพภายใต้ รัฐธรรมนูญ ค.ศ. 1961 โดยมีชื่ออย่างเป็นทางการว่า "สาธารณรัฐแอฟริกาใต้"
นกน้ำลายดำ

นกน้ำลายดำ (ในอเมริกาเหนือ หรือ ในสหราชอาณาจักรและไอร์แลนด์) เป็นกลุ่มสายพันธุ์หนึ่งของนกน้ำที่พบได้มากในทวีปอเมริกาเหนือและตอนเหนือของทวีปยูเรเชีย นกน้ำลายดำจะมีขนาดตัวใหญ่กว่าเป็ดและเล็กกว่าหงส์เล็กน้อย ขณะบินมีการตีปีกคล้ายกับนกนางนวล มีเท้าเป็นพังผืดสำหรับการว่ายน้ำ มีท่าทางการว่ายน้ำเหมือนกับเป็ดและหงส์ กินปลาเป็นอาหารหลัก บ้างก็กินพวกสัตว์สะเทินน้ำสะเทินบก เช่น กบ เขียด ไม่ก็สัตว์มีปล้องเช่นพวกกุ้ง กั้ง เป็นต้น
มะพลับพรุ

มะพลับพรุ (ชื่อวิทยาศาสตร์: "Diospyros siamang") เป็นพืชในวงศ์มะพลับ (Ebenaceae) กระจายพันธุ์ทางใต้ของคาบสมุทรมลายู เกาะสุมาตราและเกาะบอร์เนียว เป็นไม้ยืนต้น สูง 30-40 เมตร เรือนยอดเป็นพุ่มทรงสูงแตกกิ่งชั้นเดียว โคนต้นมีพูพอนสูงถึง 1 เมตร ใบหนาเป็นรูปรีถึงรูปไข่ กว้าง 4-9 เซนติเมตร ยาว 8-20 เซนติเมตร ผิวใบเกลี้ยง ปลายใบมนถึงเป็นติ่งแหลม โคนใบสอบถึงมนกลม ดอกเพศผู้สีเขียวอ่อนถึงเหลืองนวล เส้นผ่านศูนย์กลางประมาณ 2 เซนติเมตร เกิดบนช่อสั้น ๆ ตามซอกใบ เกสรเพศผู้ 12-15 อัน ดอกเพศเมียเกิดบนช่อสั้น ๆ ตามปลายกิ่ง ผลรูปไข่ปลายตัด กว้างประมาณ 2.5 เซนติเมตร ยาวประมาณ 3.5 เซนติเมตร มีขนคลุมหนาแน่น มี 8 เมล็ด
ซองเกาะ

ซองเกาะ ([sáʊ̯ɰ̃.ɡaʊ̯ʔ]; , [cɔŋ]) หรือที่รู้จักกันในชื่อ พิณพม่า เป็นเครื่องดนตรีประเภทเครื่องสายของประเทศพม่า มีลักษณะเป็นพิณโค้งคล้ายกับคันธนู ซองเกาะได้รับการยกย่องให้เป็นเครื่องดนตรีประจำชาติพม่า เนื่องจากมีความโดดเด่นตรงที่เป็นเครื่องดนตรีที่เก่าแก่มาก และกล่าวกันว่าเป็นพิณ (แบบพิณฝรั่ง) เพียงชนิดเดียวที่ยังหลงเหลืออยู่ในทวีปเอเชีย
ลักษณะ.
ซองเกาะมีลักษณะเป็นพิณที่มีคอโค้งงอยาวสวยงามเหมือนคันธนู และมีฐานที่ทอดนอนลงไปไว้สำหรับการวางเล่นบนหน้าตัก สายของพิณซึ่งอาจจะทำจากเส้นไนลอนหรือเอ็น จะถูกขึงจากส่วนคอหรือส่วนที่เหมือนคันธนูของตัวพิณไปยังส่วนตัวพิณ เป็นการขึงแบบแนวทแยง ปลายสายทุกเส้นมักประดับด้วยพู่สีแดง เพิ่มความสวยงามและสื่อถึงความสูงศักดิ์ให้แก่ตัวพิณ ซองเกาะมีขนาดมาตรฐานคือยาว 80 เซนติเมตร กว้างและลึก 16 เซนติเมตร ความสูงประมาณ 60 เซนติเมตร 
ประวัติ.
ซองเกาะเป็นเครื่องดนตรีที่มีความเก่าแก่มาก สันนิษฐานกันว่าอาจได้รับการคิดค้นขึ้นตั้งแต่ประมาณ ค.ศ. 500 จากอินเดียตะวันออกเฉียงใต้ โดยพิจารณาจากหลักฐานทางโบราณคดี กล่าวคือ รูปนูนที่วัดพม่าแห่งหนึ่งซึ่งแกะเป็นรูปพิณคอยาว และมีลักษณะใกล้เคียงกับรูปนูนพิณที่พบในภูมิภาคเบงกอล หลักฐานทางโบราณคดีที่ว่านั้นอยู่ที่แหล่งโบราณคดีวัดบอบอจีแห่งอาณาจักรศรีเกษตรของชาวปยู ใกล้กับเมืองแปรในปัจจุบัน สร้างเมื่อประมาณต้นคริสต์ศตวรรษที่ 8 พิณชนิดดังกล่าวได้รับการกล่าวถึงในพงศาวดารและเอกสารหลายฉบับ รวมทั้งพงศาวดารจีนร่วมสมัยเดียวกันซึ่งกล่าวถึงนักดนตรีชาวปยูที่เล่นพิณทรงโค้งด้วย และต่อมาคำว่า "ซอง" ซึ่งแปลว่าพิณในภาษาพม่าก็ได้รับการบันทึกไว้ตามวัดต่าง ๆ ในสมัยอาณาจักรพุกาม
ซองเกาะยังคงมีการเล่นกันมาอย่างต่อเนื่อง แต่มาเฟื่องฟูมากในยุคฟื้นฟูศิลปวิทยาการสมัยราชวงศ์โก้นบอง เมื่อพระเจ้ามังระได้ทรงกวาดต้อนเชลยศึกชาวสยามจากสงครามเสียกรุงศรีกรุงศรีอยุธยาครั้งที่ 2 มาเป็นจำนวนมาก ในจำนวนเชลยศึกเหล่านี้ก็มีนักแสดงและนักดนตรีรวมอยู่ด้วย จึงได้มีลองเล่นรวมไปถึงการผสมผสานศิลปะดนตรีระหว่างสองชาติเข้าด้วยกัน มีการดัดแปลงเพลงของสยามให้เป็นเพลงในรูปแบบพม่า หรือสร้างแนวเพลงขึ้นสำหรับเครื่องสาย และรวมไปถึงซองเกาะอีกด้วย จึงถือว่าเป็นยุคที่ซองเกาะมีบทบาทสำคัญมากขึ้น ภายหลังได้มีการดัดแปลงโครงสร้างของพิณ โดยเพิ่มสายจากเจ็ดสายมาเป็นสิบสามสาย และกลายมาเป็นสิบหกสายแบบในปัจจุบัน
การเล่น.
เนื่องด้วยซองเกาะถือว่าเป็นเครื่องดนตรีที่มีความสูงศักดิ์ ในอดีตสามารถเล่นกันได้ในราชสำนักเพียงเท่านั้น การตกแต่งเครื่องดนตรีจึงต้องเป็นไปอย่างสมกับสถานะ การเล่นเองก็ต้องให้เกียรติผู้ฟังซึ่งมักเป็นกษัตริย์เช่นกัน การเล่นซองเกาะจึงต้องนั่งเล่นโดยนำตัวพิณวางไว้บนตัก หันคอพิณไปทางซ้ายมือ ใช้มือขวาในการดีดพิณ ส่วนมือซ้ายจะใช้ยึดประคองพิณไว้ ในบางครั้งก็มักใช้เล่นเพลงจังหวะเปิดปิด เช่น เพลง "ซิเนหว่า" เป็นต้น
จังหวัดปาลาวัน

ปาลาวัน หรือชื่ออย่างเป็นทางการคือ จังหวัดปาลาวัน เป็นเขตการปกครองระดับจังหวัดในประเทศฟิลิปปินส์ ตั้งชื่อตามเกาะที่ใหญ่ที่สุดในจังหวัดคือเกาะปาลาวัน จังหวัดนี้ตั้งอยู่ในภาคมีมาโรปาทางตะวันตกเฉียงใต้ของเกาะลูซอน ถือได้ว่าเป็นจังหวัดที่ใหญ่ที่สุดในฟิลิปปินส์ในแง่ของพื้นที่ ในจังหวัดปาลาวันได้แบ่งเขตการปกครองออกเป็น 23 เทศบาลและ 1 เมืองพิเศษ โดยมีศูนย์กลางอยู่ที่เมืองปูเวร์โตปรินเซซา ซึ่งมีสถานะเป็นเมืองพิเศษ นอกจากนี้ในจังหวัดปาลาวันยังเป็นที่ตั้งของแหล่งมรดกโลกสองแห่ง คือ อุทยานธรรมชาติปะการังตุบบาตาฮา (ค.ศ. 1993) และอุทยานแห่งชาติแม่น้ำใต้ดินปูเวร์โตปรินเซซา (ค.ศ. 1999)
กลุ่มเกาะปาลาวันมีลักษณะทอดยาวจากเกาะมินโดโรทางทิศตะวันออกเฉียงเหนือสู่เกาะบอร์เนียวทางทิศตะวันตกเฉียงใต้ และคั่นกลางระหว่างทะเลจีนใต้กับทะเลซูลู จังหวัดปาลาวันมีความยาวราว 450 กิโลเมตร และกว้าง 50 กิโลเมตร
กองทัพเรือแทนซาเนีย

กองทัพเรือแทนซาเนีย  เป็นหน่วยงานที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของแทนซาเนีย โดยเป็นหน่วยงานในสังกัดของกองทัพประชาชนแทนซาเนีย. ก่อขึ้นเมื่อ ค.ศ. 1971 โดยกองทัพเรือกองทัพปลดปล่อยประชาชนได้สนับสนุนอาวุธยุทธภัณฑ์ และ เรือรบ.|
มีเรือเร็วโจมตีจำนวน 7 ลำ และ เรือตรวจการณ์ 12 ลำ.
มิวซิกมูฟ

บริษัท มิวซิกมูฟ จำกัด (ชื่อเดิม: บริษัท มิวสิคมูฟ เอ็นเทอร์เทนเมนท์ จำกัด ) เป็นบริษัทประกอบธุรกิจเพลงในประเทศไทย ในเครือบริษัท สิงห์ คอร์เปอเรชั่น จำกัด ก่อตั้งขึ้นโดยวุฒินันต์ ภิรมย์ภักดี, ปฏิเวธ อุทัยเฉลิม และดนุภพ กมล โดยเปลี่ยนชื่อมาจากสหภาพดนตรี
ประวัติ.
มิวซิกมูฟ (Muzik Move) เปิดตัวในชื่อใหม่ที่เปลี่ยนจากสหภาพดนตรีเมื่อวันที่ 2 ธันวาคม พ.ศ. 2558 จากการปรับภาพลักษณ์จากเดิมที่ใช้อยู่ 2 ชื่อ คือ สหภาพดนตรี และ Music Union มาใช้เพียงชื่อเดียวคือ Music Move Entertainment โดยมีการเปลี่ยนชื่อบริษัทอย่างเป็นทางการในอีกยี่สิบวันต่อมา (22 ธันวาคม พ.ศ. 2558)
ต่อมาในวันที่ 19 มกราคม พ.ศ. 2560 ได้ปรับแก้ชื่อใหม่เล็กน้อยเป็น Muzik Move
ค่ายเพลงในเครือ มิวซิกมูฟ ในปัจจุบัน.
𝗠𝗼𝘃𝗲 𝗥𝗲𝗰𝗼𝗿𝗱𝘀 𝗔𝗿𝘁𝗶𝘀𝘁𝘀
𝗠𝗘 𝗥𝗲𝗰𝗼𝗿𝗱𝘀 𝗔𝗿𝘁𝗶𝘀𝘁𝘀
𝗕𝗼𝘅𝘅 𝗠𝘂𝘀𝗶𝗰’𝘀 𝗔𝗿𝘁𝗶𝘀𝘁𝘀
𝗠𝗲𝗹𝗼𝗱𝗶𝗰 𝗖𝗼𝗿𝗻𝗲𝗿 𝗔𝗿𝘁𝗶𝘀𝘁𝘀
𝗛𝗼𝗺𝗲 𝗥𝘂𝗻 𝗠𝘂𝘀𝗶𝗰 𝗔𝗿𝘁𝗶𝘀𝘁𝘀
𝗕𝗮𝗸𝗲𝗱 𝗕𝗿𝗼𝘄𝗻𝗶𝗲 𝗔𝗿𝘁𝗶𝘀𝘁𝘀
𝗭𝗶𝗿𝗰𝗹𝗲 𝗠𝘂𝘇𝗶𝗸 𝗔𝗿𝘁𝗶𝘀𝘁𝘀
𝗦𝗵𝘂𝗳𝗳𝗹𝗲 𝗥𝗲𝗰𝗼𝗿𝗱𝘀 𝗔𝗿𝘁𝗶𝘀𝘁𝘀
𝗦𝗵𝘂𝗳𝗳𝗹𝗲 𝗥𝗲𝗰𝗼𝗿𝗱𝘀 𝗔𝗿𝘁𝗶𝘀𝘁𝘀
โบอิง P-8 โพไซดอน

โบอิง P-8 โพไซดอน (Boeing P-8 Poseidon) เป็นเครื่องบินลาดตระเวนทางทะเลและสอดแนมของสหรัฐอเมริกา พัฒนาและผลิตโดยบริษัทโบอิง โดยมีพื้นฐานมาจากเครื่องบินโดยสารพลเรือน Boeing 737 Next Generation ที่ถูกปรับแต่งเพื่อตอบสนองภารกิจทางทหารของกองทัพเรือสหรัฐอเมริกา ถูกออกแบบมาเพื่อปฏิบัติภารกิจหลากหลาย ได้แก่ การปราบเรือดำน้ำ, การโจมตีเป้าหมายบนผิวน้ำ และการข่าวกรอง–เฝ้าตรวจ–ลาดตระเวน (ISR)
ในด้านอาวุธ P-8 โพไซดอนสามารถติดตั้งตอร์ปิโด, มิสไซล์ต่อต้านเรือผิวน้ำ AGM-84 ฮาร์พูน รวมถึงอาวุธรูปแบบอื่น ๆ นอกจากนี้ยังสามารถทิ้งและติดตามสัญญาณจาก ทุ่นตรวจจับเรือดำน้ำ เพื่อค้นหาและติดตามเรือดำน้ำได้ ที่สำคัญ P-8 ยังถูกออกแบบให้สามารถปฏิบัติการร่วมกับระบบและยุทโธปกรณ์อื่น ๆ ได้ เช่น Northrop Grumman MQ-4C Triton ซึ่งเป็นอากาศยานไร้คนขับสำหรับการลาดตระเวนทางทะเล ทำให้ P-8 กลายเป็นกำลังหลักด้านการเฝ้าระวังและปฏิบัติการทางทะเลของกองทัพเรือสหรัฐและพันธมิตร
คุณลักษณะ (P-8A).
"ข้อมูลจากกองทัพเรือสหรัฐ"
สิทธิพิเศษถอนเงิน

สิทธิพิเศษถอนเงิน  เป็นสินทรัพย์ทุนสำรองเงินตราระหว่างประเทศเพิ่มที่กองทุนการเงินระหว่างประเทศ (IMF) นิยามและรักษาไว้ มูลค่าของสิทธิฯ ขึ้นอยู่กับตะกร้าเงินตราระหว่างประเทศสำคัญที่ IMF ทบทวนทุกห้าปี ตามการทบทวนซึ่งจัดทำเมื่อวันที่ 30 พฤศจิกายน 2558 ตะกร้า XDR ประกอบด้วยเงินตราห้าสกุลดังนี้ ดอลลาร์สหรัฐ ($) 41.73%, ยูโร (€) 30.93%, ปอนด์สเตอร์ลิง (£) 8.09%, เยนญี่ปุ่น (¥) 8.33% และล่าสุดคือ หยวนจีน (¥) 10.92% น้ำหนักที่ให้กับเงินตราแต่ละสกุลในตะกร้า XDR ปรับเพื่อให้คิดความโดดเด่นปัจจุบันของเงินตรานั้น ๆ ในแง่การค้าระหว่างประเทศและทุนสำรองแลกเปลี่ยนระหว่างประเทศประจำชาติต่าง ๆ
XDR มิใช่เงินตราโดยสภาพ แต่แทนเงินตราที่ประเทศสมาชิก IMF ถือซึ่งสามารถแลกเปลี่ยนได้ เนื่องจาก XDR สามารถแลกเปลี่ยนเป็นเงินตราห้าสกุลข้างต้นเท่านั้น XDR แท้จริงจึงแทนการอ้างสิทธิ์โดยศักยะต่อทุนสำรองเงินตราระหว่างประเทศที่มิใช่ทองคำของประเทศสมาชิก IMF ซึ่งปกติถือในรูปเงินตราเหล่านี้
XDR สร้างขึ้นในปี 2512 เพื่อเสริมการขาดแคลนสินทรัพย์ทุนสำรองเงินตราระหว่างประเทศที่ต้องการ กล่าวคือ ทองคำและดอลลาร์สหรัฐ สิทธิพิเศษถอนเงินแสดงด้วยรหัสเงินตรา XDR ตาม ISO 4217
IMF เป็นผู้จัดสรร XDR ให้แก่ประเทศต่าง ๆ โดยภาคเอกชนไม่มีสิทธิใช้หรือถือครอง ในเดือนสิงหาคม 2552 มีจำนวน XDR อยู่ประมาณ 21,400 ล้านหน่วย ระหว่างวิกฤตการณ์การเงินโลก พ.ศ. 2552 มีการจัดสรร XDR เพิ่มอีก 182,600 ล้าน XDR เพื่อ "ให้สภาพคล่องแก่ระบบเศรษฐกิจโลกและส่งเสริมทุนสำรองอย่างเป็นทางการของประเทศสมาชิก" ต่อมาเนื่องจากผลกระทบจากโควิด-19 นักเศรษฐศาสตร์และรัฐมนตรีการคลังของหลายประเทศยากจน ร้องขอประเทศสมาชิกให้จัดสรรเพิ่มอีกเป็นมูลค่า 4 ล้านล้านดอลลาร์สหรัฐเพื่อช่วยในการฟื้นตัว ในเดือนมีนาคม ค.ศ. 2021 กลุ่มประเทศ G24 และประเทศอื่นตกลงกันที่จะเสนอให้จัดสรร XDR เพิ่มอีกในมูลค่า 5 แสนล้านดอลลาร์สหรัฐ
ประวัติ.
สิทธิพิเศษถอนเงินถูกสร้างขึ้นโดยกองทุนการเงินระหว่างประเทศ (IMF) ในปี ค.ศ. 1969 โดยเดิมตั้งใจให้เป็นสินทรัพย์ทุนสำรองเงินตราระหว่างประเทศภายใต้ระบบเบรตตันวูดส์ โดยกำหนดอัตราแลกเปลี่ยนไว้ที่ 1 XDR เท่ากับ 1 ดอลลาร์สหรัฐ ซึ่งเท่ากับทอง 0.888671 กรัม หลังจากการล่มสลายของระบบในต้นยุค 1970s SDR สำคัญน้อยลง และบทบาทหลักกลายเป็นหน่วยวัดหน่วยวัดมูลค่า (unit of account) ตั้งแต่ ค.ศ. 1972
IMF เองก็เรียกบทบาทในปัจจุบันของ XDR ว่า ไม่สำคัญ โดยประเทศที่พัฒนาแล้วซึ่งถือ XDR เป็นจำนวนมากไม่น่าจะใช้ประโยชน์ใดๆ ผู้ใช้หลักของ XDR น่าจะเป็นประเทศกำลังพัฒนาซึ่งมองเป็น "วงเงินราคาถูก"
หนึ่งในเหตุผลที่ XDR ไม่ได้ถูกใช้งานในฐานะของทุนสำรองระหว่างประเทศอย่างแพร่หลายก็เพราะ XDR ต้องถูกแปลงเป็นสกุลเงินก่อนจึงจะใช้ได้ และเนื่องจากภาคเอกชนไม่ได้เป็นผู้ถือ XDR ผู้ถือของ XDR มีได้แค่ประเทศสมาชิก, ตัว IMF เอง และองค์กรอีกจำนวนหนึ่งที่ได้รับการอนุญาตโดย IMF ทำให้การใช้งานหลักของทุนสำรองระหว่างประเทศอย่าง การแทรกแซงตลาด การเสริมสภาพคล่อง หรือการควบคุมอัตราแลกเปลี่ยนเพื่อให้เป็นประโยชน์ต่อการส่งออก ไม่สามารถทำได้โดยตรงผ่าน XDR ด้วยเหตุนี้ IMF จึงเรียก XDR ว่า "สินทรัพย์ทุนสำรองที่ไม่สมบูรณ์"
อีกเหตุผลหนึ่งก็คือจำนวนของ XDR ยังน้อยเกินไป ณ ค.ศ. 2011 XDR เป็นสัดส่วนเพียง 4% ของทุนสำรองเงินตราระหว่างประเทศทั่วโลก ซึ่งทุนสำรองเงินตราระหว่างประเทศที่ดีจำเป็นจำต้องมีสภาพคล่องที่เพียงพ แต่เนื่องจากประมาณของ XDR ที่น้อย จึงอาจถูกมองว่าเป็นสินทรัพย์ขาดสภาพคล่อง IMF กล่าวว่าการเพิ่มจำนวนของ XDR อย่างเป็นทางการเป็นเงื่อนไขที่ต้องทำก่อนที่จะทำให้ XDR มีบทบาทที่มากขึ้นในฐานะของสินทรัพย์ทุนสำรองทางเลือก
ตำบลปากปวน

ปากปวน เป็นตำบลหนึ่งของอำเภอวังสะพุง จังหวัดเลย ท้องที่ทั้งตำบลอยู่ในเขตเทศบาลตำบลปากปวน
อาณาเขตติดต่อ.
ตำบลปากปวนมีอาณาเขตติดต่อกับตำบลข้างเคียงดังนี้
การแบ่งเขตการปกครอง.
ตำบลปากปวนมีจำนวนหมู่บ้าน 12 หมู่บ้าน ได้แก่
ชาสต้า

ชาสต้า (Shasta)หรือ คอร์ (Cor) เป็นตัวละครหลักในนวนิยายชุดตำนานแห่งนาร์เนีย ตอน อาชากับเด็กชายโดยซี.เอส. ลิวอิส 
บทบาท.
ชาสต้าเป้นเจ้าชายแห่งอาร์เคนแลนด์ ซึ่งถูกชาวประมงใจร้ายชื่อ อาร์ชีชลักพาตัวไป ตั้งแต่ยังเป็นแบเบาะ แต่มีอยู่มาวันหนึ่ง ได้มีทาร์ข่านมาข้อซื้อชาสต้าไปเป็นทาส อาร์ชีชได้ขายชาสต้าให้กับลอร์ด โดยที่ชาสต้ารู้ว่าอาร์ชีชไม่ใช่พ่อแท้ๆของเขา ชาสต้าได้พบกับบรีม้าศึกประจำตัวทาร์ข่าน ซึ่งสามารถพูดภาษามนุษย์ได้ บรีได้บอกกับชาสต้าว่า ตัวเองมาจากดินแดนที่ชื่อนาร์เนีย ทั้ง2ได้หลบหนีจากอาร์ชีชและลอร์ดอย่างลับๆ ระหว่างทางชาสต้าและบรีได้พบกับอาระวิสและฮวินซึ่งทั้ง2ก็มีเป้าหมายที่จะไปนาร์เนียเช่นเดียวกับพวกชาสต้า จึงทำให้ต้องร่วมทางกัน ระหว่างทางจะต้องผ่านเมืองทัชบาอัน ซึ่งชาสต้าก็ถูกพระนางซูซานและพระเจ้าเอ้ดมันด์เข้าใจผิดว่าตัวเองคือเจ้าชายคอร์รินแห่งอาร์เคนแลนด์ ทำให้ถูกจับตัวไปที่พักของพวกเขา ทัมนัสได้ทำการเลี้ยงอาหารชาสต้าอย่างดี แต่ถึงยังไงเขาก็ต้องกลับไปหาบรีให้ได้โดยได้รับการช่วยเหลือจากเจ้าชายคอร์ริน และแล้วชาสต้าก็ได้พบกับแมวตัวหนึ่งได้มาอยู่เป็นเพื่อนกับชาสต้าท่ามกลางหลุมศพอันน่ากลัว จากนั้นชาสต้าได้มารวมตัวด้วยกันอีกครั้งและได้ออกเดินทางกันต่อโดยที่ได้ผ่านทะเลทรายไปจนถึงอาร์เคนแลนด์ อาระวิสได้ถูกสิงโตทำร้ายระหว่างทาง โดยที่ชาสต้าไปช่วยเหลืออาระวิสมาได้แต่บรีกลับวิ่งหนีอย่างเดียวโดยทิ้งทั้ง3ไว้จึงทำให้บรีรู้สึกอับอายมากที่เป็นคนขี้ขลาด แต่ก็ได้นักพรตจากแดนเหนือมาช่วยรักษาบาดแผลทั้ง4ระหว่างทาง นักพรตได้บอกกับชาสต้าให้เดินทางไปหาราชาลูนเจ้าเมืองอาร์เคนแลนด์เพื่อเตือนว่าให้ปิดประตูเมืองเพื่อไม่ให่ชาวทัชบาอันเข้ามาตีเมือง และก็ทำได้สำเร็จแถมได้ม้ามาด้วย แต่ทว่าชาสต้าได้รับการเลี้ยงดูโดยคนแคระห์ แต่กองทัพนาร์เนียซึ่งจะไปทำสงครามกับพวกทัชบาอันได้มาพบกับชาสต้าที่บ้านคนแคระห์ ชาสต้าได้พบกับเจ้าชายคอร์รินอีกครั้งในกองทัพนาร์เนีย ชาสต้าได้ทำสงครามกับพวกศัตรู และก็ได้รับชัยชนะ ภายหลังชาสต้าได้รู้ว่าตัวเองคือคอร์เจ้าชายแห่งอาร์เคนแลนด์พี่ชายฝาแฝดของคอร์ริน และต่อมาภายหลังชาสต้าได้ปกครองอาร์เคนแลนด์ต่อจากราชาลูนและได้แต่งงานกับอาระวิส
ไนล์ ดิมาร์โค

ไนล์ ดีมาร์โค (8 พฤษภาคม ค.ศ. 1989 –) เป็นนายแบบ นักแสดงและนักกิจกรรมชาวอเมริกัน และเป็นผู้เข้าแข่งขันชายคนที่สองที่ได้รับตำแหน่งชนะเลิศ ในฤดูกาลที่ 22 ของรายการอเมริกาส์เน็กซ์ท็อปโมเดล อีกทั้งยังเป็นผู้เข้าแข่งขันคนแรก และคนเดียวของประวัติศาสตร์รายการที่เป็นคนหูหนวก
อาชีพ.
ในปี ค.ศ. 2016 ดีมาร์โคปรากฏในซีรีส์ตลกฮูลู เรื่อง "Difficult People"
ในเดือนมิถุนายน ค.ศ. 2016 ดีมาร์โคได้เดินแบบให้กับ จอร์โจ อาร์มานีในงานมิลานแฟชันวีก ฤดูใบไม้ผลิ/ฤดูร้อน 2017
เทศบาลตำบลกุดดู่

เทศบาลตำบลกุดดู่ เป็นองค์กรปกครองส่วนท้องถิ่นแห่งหนึ่งในอำเภอโนนสัง จังหวัดหนองบัวลำภู
ประวัติ.
เทศบาลตำบลกุดดู่ เดิมเป็นสุขาภิบาลกุดดู่ ได้รับการเปลี่ยนแปลงฐานะจากสุขาภิบาลกุดดู่เป็นเทศบาลตำบลกุดดู่ เมื่อวันที่ 25 พฤษภาคม พ.ศ. 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งในขณะนั้น มี นายบุญเหลือ ศรียอด ดำรงตำแหน่งนายกเทศมนตรีตำบลกุดดู่คนแรก และแต่เดิมได้ตั้งสำนักงานอยู่ที่ บ้านกุดดู่ใต้ หมู่ที่ 2 แต่ปัจจุบันได้ย้ายสำนักงานมาตั้งอยู่ บ้านก้าวหน้า หมู่ที่ 12 ตำบลกุดดู่ อำเภอโนนสัง จังหวัดหนองบัวลำภู 
นายกเทศมนตรี.
มีผู้ที่ดำรงตำแหน่งนายกเทศมนตรีจนถึงปัจจุบัน ดังนี้
ชุมชน.
เทศบาลตำบลกุดดู่ อยู่ในเขตการปกครองของอำเภอโนนสัง จังหวัดหนองบัวลำภู ประมาณ 10 กิโลเมตร ห่างจากจังหวัดหนองบัวลำภู ประมาณ 35 กิโลเมตร พื้นที่บางส่วนของตำบลกุดดู่ เป็นพื้นที่ของเทศบาลครอบคลุมพื้นที่ประมาณ 3.26 ตารางกิโลเมตร หรือประมาณ 2,037.5 ไร่ ในเขตเทศบาลแบ่งการปกครองออกเป็น 4 หมู่บ้าน ได้แก่ หมู่ที่ 1 บ้านกุดดู่เหนือ หมู่ที่ 2 บ้านกุดดู่ใต้ หมู่ที่ 12 บ้านก้าวหน้า และหมู่ที่ 13 บ้านโพธิ์ทอง และเมื่อ พ.ศ. 2550 ได้แยกเป็น 9 ชุมชน ดังนี้
ไอบีเรีย เที่ยวบินที่ 1456

ไอบีเรีย เที่ยวบินที่ 1456เป็นอุบัติเหตุที่เกิดขึ้นกับสายการบินไอบีเรีย เมื่อวันที่ 7 กุมภาพันธ์ พ.ศ. 2544 เดินทางจาก บาร์เซโลนา ไปยัง บิลบาว ด้วยเครื่องบินรุ่นแอร์บัสเอ320-214
เหตุการณ์.
เที่ยวบินนี้เป็นเที่ยวบินในเวลากลางคืนจากบาร์เซโลนาสู่บิลบาว นักบินหันเครื่องไปที่รันเวย์ 30 เพื่อทำการลงจอด ในระหว่างที่นักบินเตรียมระบบการลงจอดในครั้งสุดท้าย เครื่องบินเกิดเหตุวุ่นวายอย่างหนักที่ความสูง 2,000 ฟุต กับลมกระโชกถึง 65 ไมล์ต่อชั่วโมง เครื่องบินพบกระแสลมเฉือน 1.25G 
เกิดปัญหา และมีลมกระโชกแรงที่ 70 ฟุต เมื่อใกล้ถึงพื้นดินมีเสียงเตือนดังขึ้นในห้องนักบิน กัปตันขออนุญาตหอควบคุมการบินในการทำ Go-Around ในขณะที่นักบินกำลังดึงคันโยกเร่งความเร็วให้เครื่องบินขึ้น จากรายงานนักบินใช้ปุ่มควบคุมโดยที่ไม่ได้เรียงความสำคัญของการกดปุ่ม การรวมตัวกันของลมไดนามิคกับการกระทำของนักบินสามารถสสร้างสถานการณ์ที่เรียกระบบป้องกันอัลฟาของเครื่องบินออกมาใช้ได้ นักบินใช้พลังงานในการเคลื่อนที่เพื่อจะทำ มากพอที่จะบินขึ้นเพื่อทำ Go-Around นักบินทั้ง 2 คนจึงตัดสินใจดึงคันโยกเร่งความเร็วให้เครื่องบินขึ้น หอควบคุมการบินสั่งให้นักบินเก็บล้อ 
ในการ Go-Around นักบินเกิดหลงทางและทำให้เครื่องบินดิ่งลงสู่พื้นด้วยความสูงประมาณ 1,200 ฟุตต่อนาที ล้อหน้าหักและเครื่องบินไถลประมาณ 3,280 ฟุตก่อนที่จะถึงรันเวย์
สาเหตุของอุบัติเหตุ.
สาเหตุ สาเหตุของอุบัติเหตุที่เกิดขึ้นก็คือการเปิดใช้งานมุมของระบบการป้องกันการโจมตีที่ภายใต้การรวมกันโดยเฉพาะอย่างยิ่งของลมแนวตั้งและลมเฉือนและการดำเนินการพร้อมกันของนักบินที่ควบคุมเครื่องบินอยู่ ไม่มีพิจารณาในการออกแบบป้องกันไม่ให้เครื่องบินวูบวาบในระหว่างการลงจอด
เครื่องบิน.
เครื่องบินรุ่นที่เกิดอุบัตเหตุคือเครื่องบินรุ่นแอร์บัส เอ320-214 เป็นเครื่องบินลำที่ 1,278 ของการผลิต ทำการบินครั้งแรกเมื่อวันที่ 28 มิถุนายน
เกษตรอินทรีย์

เกษตรอินทรีย์  เป็นเกษตรกรรมแบบหนึ่งซึ่งอาศัยเทคนิคอย่างการปลูกพืชหมุนเวียน ปุ๋ยพืชสด ปุ๋ยคอก และการควบคุมสัตว์รังควานทางชีวภาพ เกษตรอินทรีย์ใช้ปุ๋ยและสารฆ่าศัตรูพืชและสัตว์ (มีสารฆ่าวัชพืช ยาฆ่าแมลงและสารฆ่าเชื้อรา) หากถือว่ามาจากธรรมชาติ (เช่น กระดูกป่นจากสัตว์หรือไพรีทรินจากดอกไม้) แต่ไม่ใช้หรือจำกัดการใช้อย่างยิ่งซึ่งวิธีการต่าง ๆ (รวมปุ๋ยและสารฆ่าศัตรูพืชและสัตว์ปิโตรเคมีสังเคราะห์ ตัวเร่งการเติบโตของพืช เช่น ฮอร์โมน การใช้ยาปฏิชีวนะในปศุสัตว์ สิ่งมีชีวิตดัดแปรพันธุกรรม กากสิ่งปฏิกูลของมนุษย์ และวัสดุนาโน) โดยแสวงเป้าหมายซึ่งมีความยั่งยืน ความเปิดเผย การไม่พึ่งพา สุขภาพและความปลอดภัย
วิธีการเกษตรอินทรีย์มีการกำกับระหว่างประเทศและหลายประเทศบังคับใช้กฎหมาย โดยยึดมาตรฐานที่สหพันธ์ขบวนการเกษตรอินทรีย์ระหว่างประเทศ (IFOAM) ตั้งขึ้นเป็นหลัก IFOAM เป็นองค์การครอบคลุมระหว่างประเทศขององค์การเกษตรอินทรีย์ที่ตั้งในปี 2515 
นับแต่ปี 2533 ตลาดอาหารอินทรีย์และผลิตภัณฑ์อื่นเติบโตอย่างรวดเร็ว มีมูลค่า 63,000 ดอลลาร์สหรัฐทั่วโลกในปี 2555#เปลี่ยนทาง อุปทานนี้ขับเคลื่อนการเพิ่มขึ้นของที่ดินซึ่งมีการจัดการแบบอินทรีย์ที่เติบโตตั้งแต่ปี 2544 ถึง 2554 ในอัตรา 8.9% ต่อปี ในปี 2554 พื้นที่ประมาณ 37 ล้านเฮกตาร์มีการเกษตรอินทรีย์ คิดเป็น 0.9% ของพื้นที่การเกษตรทั่วโลก#เปลี่ยนทาง
การละทิ้งศาสนาอิสลาม

การละทิ้งศาสนาอิสลาม หรือ การสิ้นสภาพจากการเป็นผู้นับถือศาสนาอิสลาม ("ริดดะฮ์" หรือ , "อิรดิดาด") หมายถึงการที่ผู้ที่นับถือศาสนาอิสลามได้ละทิ้งศาสนาอิสลามไปยึดมั่นในการปฏิเสธด้วยความเต็มใจ โดยสามารถเป็นการปฏิเสธทางกาย ทางจิตใจ หรือทางวาจา การละทิ้งศาสนาอิสลามมีชื่อเรียกตามภาษาอาหรับและศัพท์ในศาสนาอิสลามว่า "มุรตัด"  กรณีนี้ไม่ได้มีเพียงผู้ที่ละทิ้งศาสนาอิสลามอย่างเปิดเผยด้วยการเปลี่ยนเข้ารับศาสนาอื่น หรือไม่นับถือศาสนาเพียงเท่านั้น แต่ยังรวมถึงการดูหมิ่นศาสนาหรือมิจฉาทิฐิ ด้วยการกระทำหรือคำพูดใดที่ส่อให้เห็นถึงความไม่ศรัทธา ซึ่งรวมถึงบรรดาผู้ปฏิเสธ "หลักการพื้นฐานหรือความเชื่อ" ของศาสนาอิสลาม
ในขณะที่นิติศาสตร์อิสลามแบบดั้งเดิมเรียกร้องให้ประหารชีวิตผู้ที่ไม่ขออภัยโทษจากการละทิ้งศาสนาอิสลาม คำจำกัดความของการกระทำนี้และผู้ที่กระทำควรได้รับโทษหรือไม่นั้น ยังคงเป็นที่ถกเถียงกันในหมู่นักวิชาการอิสลาม และได้รับเสียงคัดค้านอย่างรุนแรงทั้งจากมุสลิมและผู้มิใช่มุสลิมที่สนับสนุนสิทธิมนุษยชนระหว่างประเทศและเสรีภาพทางศาสนา
ณ ค.ศ. 2021 มีประเทศที่มีประชากรมุสลิมเป็นประชากรส่วนมาก 10 ประเทศที่มีโทษประหารชีวิตแก่ผู้ที่ละทิ้งศาสนาอิสลาม และอีก 13 ประเทศที่มีบทลงโทษทางแพ่ง เช่น จำคุก จ่ายค่าปรับ หรือสูญเสียสิทธิการดูแลเด็ก
ศัพทมูลวิทยา.
การละทิ้งศาสนามีชื่อเรียกว่า "อิรติดาด" (หมายถึง กลับสภาพเดิม หรือ ถดถอย) หรือ "ริดดะฮ์" ในศัพท์ทางศาสนาอิสลาม การละทิ้งศาสนายังมีอีกชื่อเรียกว่า "มุรตัด" ซึ่งหมายถึง 'ผู้ที่หันหลัง' ให้กับอิสลาม (Oxford Islamic Studies Online#เปลี่ยนทาง ให้คำนิยาม "มุรตัด" ว่า "ไม่ใช่เพียงแค่กาฟิร (ผู้ปฏิเสธศรัทธา)" แต่เป็น "ประเภทที่เลวทรามเป็นพิเศษ") "ริดดะฮ์" ในทางการเมืองหมายถึง "การแยกตัวออก"
มอนซานโต้

บริษัทมอนซานโต้  เป็นบริษัทมหาชนจำกัดด้านเกษตรเคมีและเทคโนโลยีชีวภาพการเกษตรข้ามชาติ มีสำนักงานใหญ่ในคลีฟคัวร์ เกรตเตอร์เซนต์ลุยส์ รัฐมิสซูรี เป็นผู้ผลิตเมล็ดพันธุวิศวกรรมชั้นนำ และราวน์อัพ สารฆ่าวัชพืชซึ่งมีสารไกลโฟเสต บทบาทของมอนซานโต้ในการเปลี่ยนแปลงทางเกษตร ผลิตภัณฑ์เทคโนโลยีชีวภาพ การวิ่งเต้นหน่วยงานของรัฐบาล และเดิมที่เคยเป็นบริษัทเคมีทำให้บริษัทฯ เป็นกรณีพิพาท
มอนซานโต้ก่อตั้งในปี 2444 โดย จอห์น แฟรนซิส ควีนี (John Francis Queeny) เดิมผลิตสารปรุงแต่งอาหารอย่างแซกคารีนและวานิลลิน และขยายเป็นสารเคมีอุตสาหกรรมอย่างกรดซัลฟิวริกและพอลีคลอริเนเต็ดไบฟีนิล (polychlorinated biphenyl) ในคริสต์ทศวรรษ 1920 และในคริสต์ทศวรรษ 1940 เป็นผู้ผลิตพลาสติกรายสำคัญ ซึ่งรวมพอลิสไตรีนและใยสังเคราะห์ ความสำเร็จสำคัญของมอนซานโต้และนักวิทยาศาสตร์ในฐานะบริษัทเคมีได้แก่การวิจัยค้นพบยิ่งใหญ่เรื่องไฮโดรจีเนชันอสมมาตรแคทาลิติก (catalytic asymmetric hydrogenation) และเป็นบริษัทแรกที่ผลิตไดโอดเปล่งแสงขนาดใหญ่ บริษัทฯ ยังเคยผลิตผลิตภัณฑ์ซึ่งเป็นข้อพิพาทอย่าง สารฆ่าแมลงดีดีที พีซีบี เอเจนต์ออเรนจ์ และรีคอมบิแนนต์โซมาโตโทรปินหมู (หรือฮอร์โมนเติบโตหมู)
มอนซานโต้เป็นบริษัทแรก ๆ ที่ดัดแปรพันธุกรรมเซลล์พืช เป็นหนึ่งในสี่กลุ่มที่ประกาศการใส่ยีนเข้าพืชในปี 2526 และเป็นบริษัทแรก ๆ ที่ดำเนินการทดลองสนามพืชผลดัดแปรพันธุกรรมซึ่งทำในปี 2530 มอนซานโต้ยังเป็นหนึ่งในสิบยอดบริษัทเคมีของสหรัฐจนบริษัทถอนธุรกิจเคมีส่วนใหญ่ระหว่างปี 2540 ถึง 2545 ผ่านกระบวนการการรวมบริษัทและแยกบริษัทซึ่งมุ่งสนใจเทคโนโลยีชีวภาพ
มอนซานโต้ยังเป็นบริษัทแรก ๆ ที่ใช้แบบจำลองธุรกิจอุตสาหกรรมเทคโยโลยีชีวภาพเพื่อเกษตรกรรม โดยใช้เทคนิคที่จีเนนเทค (Genentech) พัฒนาและบริษัทยาเทคโนโลยีชีวภาพอื่นในปลายคริสต์ทศวรรษ 1970 ในรัฐแคลิฟอร์เนีย#เปลี่ยนทาง ในแบบจำลองธุรกิจนี้ บริษัทลงทุนอย่างหนักในการวิจัยและพัฒนา และหักลบกลบค่าใช้จ่ายผ่านการใช้และบังคับใช้สิทธิบัตรชีวภาพ แบบจำลองสิทธิบัตรเมล็ดถูกวิจารณ์ว่าเป็นการละเมิดลิขสิทธิ์ทางชีวภาพและภัยต่อความหลากหลายทางชีวภาพ
ปูแป้น

ปูแป้น หรือ ปูจาก หรือ ปูใบไม้ (ชื่อวิทยาศาสตร์: "Varuna litterata") เป็นครัสเตเชียนจำพวกปูชนิดหนึ่ง จัดอยู่ในวงศ์ Varunidae
ปูแป้น จัดเป็นปูขนาดเล็กมีขนาดประมาณ 5–7 เซนติเมตร กระดองแบนและมีสีน้ำตาลแกมเหลือง สีของกระดองจะเข้มกว่าสีของขาเดิน มีหนามข้างกระดองหยักเป็นฟันเลื่อยมี 2 ซี่ ขอบตาเว้าระยะห่างพอ ๆ กัน ก้ามซ้ายขวามีลักษณะค่อนข้างแบนและขนาดใกล้เคียงกัน ขนอ่อนเส้นสั้น ๆ เรียงติดกันเป็นแผงตามขอบบนด้านในของข้อที่ 3–4 ส่วนข้อที่ 5 มีหนามยื่นยาวอยู่หนึ่งอันเล็ก ๆ อีกข้างละอัน ข้องที่ 4 ขาเดินทั้งสี่ไม่มีหนาม แต่มีขนอ่อนเรียงเต็มนิ้วของขาเดินแบนกว้าง ซึ่งจากลักษณะขาและขนทำให้เป็นปูแป้นเป็นปูที่ว่ายน้ำเร็วอีกชนิดหนึ่ง 
เนื่องด้วยความที่มีกระดองลักษณะแบนแป้น จึงได้ชื่อว่า "ปูแป้น"
ปูแป้น มีลักษณะคล้ายกับปูแสม แต่มีขนาดเล็กกว่าและผิวกระดองเรียบกว่า แต่ไม่มีพฤติกรรมในการขุดรูอยู่เหมือนปูแสม ตอนกลางวันจะหลบอยู่ตามโคนต้นไม้ตามแหล่งที่อยู่อาศัย และออกหากินในเวลากลางคืน พบกระจายพันธุ์ทั่วไปในหลายจังหวัดของไทยทั้งฝั่งอ่าวไทยในภาคตะวันออก และภาคใต้ทั้งสองฝั่งทะเล โดยถือเป็นปูสองน้ำ เนื่องจากขณะที่ยังเป็นตัวอ่อนอยู่นั้นจะอาศัยอยู่ในทะเล จากนั้นลอยตามน้ำขึ้นมาอาศัยในน้ำจืดและน้ำกร่อยจนเป็นตัวเต็มวัย พอถึงฤดูสืบพันธุ์ก็จะเดินทางไปผสมพันธุ์และปล่อยไข่ในทะเล มีถิ่นที่อยู่ตามแหล่งน้ำที่ได้รับอิทธิพลจากน้ำขึ้นน้ำลง เช่น ป่าจาก หรือนาข้าว ในที่ ๆ เป็นน้ำกร่อย 
ฤดูสืบพันธุ์ของปูแป้นจะมีในช่วงกลางปีถึงปลายปีราวเดือนสิงหาคม–ธันวาคม โดยจะมีปรากฏการณ์ปูแป้นจำนวนมากอพยพเข้าในวางไข่ในแหล่งน้ำจืด โดยสถานที่ ๆ พบได้มากที่สุดในประเทศไทย คือ แม่น้ำเวฬุ และลำคลองสาขา ในเขตตำบลเกวียนหัก อำเภอขลุง จังหวัดจันทบุรี จนเป็นงานเทศกาลของจังหวัดที่เรียกว่า "เทศกาลดูปูแป้น ชื่นชมธรรมชาติ" ในช่วงเดือนตุลาคม–พฤศจิกายนของทุกปี ปูแป้นจะมีจำนวนมากลอยมาตามกระแสน้ำหรือเกาะตามใบไม้ หรือเศษวัสดุต่าง ๆ ถึงขนาดใช้อวนหรือสวิงช้อนจับได้คราวละมาก ๆ ในเวลากลางคืน โดยจะปรากฏมากที่สุดในช่วง 2 วันหลังคืนวันเพ็ญของเดือนพฤศจิกายน (วันลอยกระทง) และจะเกิดต่อเนื่องเพียง 1–2 วัน ครั้งละ 90–120 นาที ซึ่งจะเป็นช่วงที่น้ำขึ้นน้ำลงขึ้นเต็มที่ในรอบปี นิยมนำไปปรุงเป็นอาหารได้หลากหลาย เช่น ผัดปูแป้นกับก๋วยเตี๋ยวเส้นจันทร์ หรือจับปิ้งปูแป้นดองน้ำปลา
พิสตาชีโอป่า

พิสตาชีโอป่า (ชื่อวิทยาศาสตร์: "Pistacia lentiscus"; ; "mastíkha ") เป็นพืชไม่ผลัดใบ แยกต้นตัวผู้ตัวเมีย อยู่ในสกุลพิสตาชีโอ ปลูกเป็นพืชเศรษฐกิจเพื่อเก็บเรซินที่มีกลิ่นหอม ปลูกมากในเกาะไคออส ประเทศกรีก
สมเด็จพระมหาวีรวงศ์ (ทิม อุฑาฒิโม)

สมเด็จพระมหาวีรวงศ์ นามเดิม ทิม ฉายา อุฑาฒิโม เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดราชประดิษฐสถิตมหาสีมารามราชวรวิหาร และอดีตกรรมการมหาเถรสมาคม
ประวัติ.
กำเนิด.
สมเด็จพระมหาวีรวงศ์ มีนามเดิมว่า ทิม พันทา (ภายหลังเปลี่ยนเป็นพันธุเลปนะ) เกิดเมื่อวันอาทิตย์ที่ 16 ตุลาคม พ.ศ. 2447 เป็นบุตรคนที่ 7 ของนายอ่อนตากับนางเทศ พันทา (ซึ่งมีบุตรรวมทั้งสิ้น 9 คน) ภูมิลำเนาอยู่บ้านดอนสะแก ตำบลโคกโคเฒ่า อำเภอเมืองสุพรรณบุรี จังหวัดสุพรรณบุรี
อุปสมบท.
พ.ศ. 2462 ได้บรรพชาเป็นสามเณร ณ วัดราชประดิษฐสถิตมหาสีมารามราชวรวิหาร แล้วศึกษาอยู่ที่วัดนี้ต่อจนถึงปี พ.ศ. 2467 จึงอุปสมบทเป็นพระภิกษุโดยมีพระพรหมมุนี (แย้ม อุปวิกาโส) เป็นพระอุปัชฌาย์ พระอมรโมลี (อาบ อุปคุตฺโต) วัดบวรนิเวศราชวรวิหาร เป็นพระกรรมวาจาจารย์ 
การศึกษา.
เมื่อยังเป็นสามเณร ท่านสอบนักธรรมชั้นตรีได้ในปี พ.ศ. 2465 และสอบได้นักธรรมชั้นโทในปีต่อมา หลังจากอุปสมบทแล้วได้ศึกษาภาษาบาลีจนสอบได้เปรียญธรรม 3 ประโยคในปี พ.ศ. 2468 ต่อมาสอบได้เปรียญธรรม 4 ประโยคในปี พ.ศ. 2472 และสุดท้ายสอบได้เปรียญธรรม 5 ประโยคในปี พ.ศ. 2480
นอกจากนี้ท่านยังศึกษาภาษาอังกฤษ ภาษาสันสกฤตที่มหามกุฏราชวิทยาลัย และศึกษาโหราศาสตร์จนแตกฉาน
มรณภาพ.
สมเด็จพระมหาวีรวงศ์ ถึงแก่มรณภาพเมื่อวันอังคารที่ 10 ตุลาคม พ.ศ. 2543 เวลา 14.30 น. ณ โรงพยาบาลศิริราช เขตบางกอกน้อย กรุงเทพมหานคร พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดพระราชทานโกศไม้สิบสองเป็นเกียรติยศประกอบศพ มีพระพิธีธรรมสวดพระอภิธรรมมีกำหนด 7 คืน 
พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดำเนินไปในการพระราชทานเพลิงศพสมเด็จพระมหาวีรวงศ์ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เขตป้อมปราบศัตรูพ่าย กรุงเทพมหานคร เมื่อวันอังคารที่ 10 เมษายน พ.ศ. 2544
ปาล์มขุนหมากรุก

ปาล์มขุนหมากรุก (ชื่อวิทยาศาสตร์: "Pseudophoenix vinifera") เป็นปาล์มเฉพาะถิ่นของเกาะฮิสปันโยลา อยู่ในสกุล "Pseudophoenix" เป็นปาล์มต้นเดี่ยว สูงได้ถึง 15 เมตร ลำต้นมีเส้นผ่านศูนย์กลาง 30-40 เซนติเมตร ลำต้นด้านล่างคอดตรงแต่กลางลำป่องออก คอใบยาว 50-60 เซนติเมตร ใบรูปขนนก ช่อดอกออกระหว่างกาบใบ เป็นดอกแยกเพศอยู่ร่วมต้น ผลกลมเมื่อสุกเป็นสีแดง ขนาด 2-2.5 เซนติเมตร
ปาล์มขุนหมากรุกนิยมปลูกเป็นปาล์มประดับ ชาวพื้นเมืองเกาะฮิสปันโยลาใช้น้ำเลี้ยงต้นมาหมักเป็นเครื่องดื่มแอลกอฮอล์
ปลาหลด

ปลาหลด เป็นชื่อปลานํ้าจืดทุกชนิดในสกุลปลากระดูกแข็งจำพวกหนึ่ง ใช้ชื่อสกุลว่า "Macrognathus" จัดอยู่ในอันดับปลาไหลนา (Synbranchiformes) วงศ์ปลากระทิง (Mastacembelidae)
ปลาหลดมีรูปร่างเพรียวยาว ลำตัวแบนข้าง หัวและตามีขนาดเล็ก มีจุดเด่นคือ ปากเล็กและมีจะงอยปากแหลมยาว มีลักษณะทั่วไปคล้ายปลาในสกุล "Mastacembelus" หรือปลากระทิง แต่ทว่ามีขนาดและรูปร่างเล็กกว่ากันมาก มีสีสันและลวดลายน้อยกว่า โดยเฉลี่ยแล้วจะมีความยาวประมาณไม่เกิน 1 ฟุต และมีครีบหางแยกออกจากครีบหลังและครีบท้องชัดเจน ก้านครีบเดี่ยวของครีบหลังเป็นหนามสั้น ๆ ปลายแหลมประมาณ 12-31 ก้าน ปลายจะงอยปากที่จมูกคู่หน้าแยกออกเป็นติ่งเนื้อเล็ก ๆ 4 หรือ 6 ติ่ง เกล็ดมีขนาดเล็กมากมีพฤติกรรมความเป็นอยู่และการหากินคล้าย ๆ กัน โดยอาจจะพบได้ในลำธารน้ำตกบนภูเขาหรือในป่าดิบชื้นด้วย
พบกระจายพันธุ์ในอินเดียและเอเชียตะวันออกเฉียงใต้ มีความสำคัญต่อมนุษย์ในแง่ของการเป็นอาหาร ตกปลา และเลี้ยงเป็นปลาสวยงาม
การจำแนก.
สกุลปลาหลดปัจจุบันแบ่งออกได้เป็น 23 ชนิด ชนิดที่มีชื่อภาษาไทยเป็นชนิดที่พบในประเทศไทย
บี.เอ

บี.เอ (ย่อมาจาก Be. A#เปลี่ยนทาง หรือ Be an A#เปลี่ยนทาง ; เดิมชื่อ เค-มัช ) เป็นบอยแบนด์สัญชาติเกาหลีใต้ในสังกัดโครมเอนเตอร์เทนเมนต์ เดบิวต์ในต้นปี ค.ศ. 2014 โดยถือเป็นศิลปินลำดับที่สองของโครมเอนเตอร์เทนเมนต์ ต่อจากเครยอนป๊อป
ประวัติ.
เดิม เค-มัช มีชื่อวงเป็นภาษาเกาหลีว่า "คามุลฉี" (가물치; Gamulchi) แปลว่า "ปลาช่อน" ซึ่งในวัฒนธรรมเกาหลี ปลาช่อนถือเป็นอาหารเพื่อสุขภาพ มีราคาซื้อขายที่ไม่แพง และเป็นสัญลักษณ์ของการมีอายุยืนยาว ก่อนจะเปลี่ยนมาเป็นเค-มัช ในเดือนสิงหาคม ค.ศ. 2014 
เค-มัช ปรากฏเป็นครั้งแรกในรายการเครยอนป๊อปทีวี ปีที่ 2 ตอนที่ 4 ในเดือนกันยายน ค.ศ. 2013 ในฐานะเด็กฝึกหัดของค่าย หนึ่งของสมาชิกวง คือ จี.โลว์ เคยอาศัยอยู่ในรัฐเพนซิลวาเนีย สหรัฐอเมริกา เป็นเวลา 5 ปี มาก่อน และสมาชิกคนอื่น ๆ ก็ได้ร่วมแสดงในมิวสิกวิดีโอของเครยอนป๊อปหลายตัว เช่น "Saturday Night", "Bar Bar Bar" ฉบับมีเรื่องราว, "Uh-ee" หรือ "FM"
เดบิวต์ด้วยซิลเกิล "Good to Go" ในวันที่ 7 มกราคม ค.ศ. 2014 ซึ่งอยู่ในมินิอัลบั้มชุดแรก "Beyond the Ocean" ซึ่งเป็นซิงเกิลที่ใช้ทำนองเดียวกับ "Bar Bar Bar" ที่ประสบความสำเร็จอย่างมากของเครยอนป๊อป (แต่เดิม "Bar Bar Bar" ผู้แต่งต้องการจะให้เป็นซิงเกิลของเค-มัช แต่ทว่าประธานโครมเอนเตอร์เทนเมนต์เห็นว่าควรเป็นของเครยอนป๊อปมากกว่า) ในตอนต้นของมิวสิกวิดีโอก็ได้มีการล้อเลียนการสวมหมวกกันน็อกและท่าเต้นแบบกระบอกสูบของเครยอนป๊อปด้วย อีกทั้งยังมีเอลลิน หนึ่งในสมาชิกเครยอนป๊อปร่วมแสดงด้วย
ในปลายปี ค.ศ. 2014 เค-มัช ได้ร่วมกับหลายศิลปินในสังกัดเดียวกัน มีซิงเกิลพิเศษ คือ "Love Christmas" เพื่อต้อนรับเทศกาลคริสต์มาสและปีใหม่ ในชื่อของ โครมแฟมิลี ในอัลบั้ม "2014 Chrome Family – A Very Special Christmas" ซึ่งในตอนนี้เค-มัช เหลือสมาชิกเพียง 4 คน เนื่องทางต้นสังกัดแถลงว่า โลกิ หนึ่งในสมาชิกได้ลาออกไปเพื่อหันไปเอาดีทางการแสดง 
ในวันที่ 17 กุมภาพันธ์ ค.ศ. 2015 ได้มีผลงานร่วมกับยู อารา อดีตสมาชิกเฮลโลวีนัส ในซิงเกิล "December 24" และ "On the Hook" ในวันที่ 6 มีนาคม ปีเดียวกัน
วี คิม วี

วี คิม วี (4 พฤศจิกายน ค.ศ. 1915 – 2 พฤษภาคม ค.ศ. 2005) เป็นนักข่าวและนักการทูตชาวสิงคโปร์ที่เคยดำรงตำแหน่งประธานาธิบดีสิงคโปร์คนที่ 4 ใน ค.ศ. 1985 ถึง 1993 
ก่อนดำรงตำแหน่งประธานาธิบดี วีเคยดำรงตำแหน่งข้าหลวงใหญ่สิงคโปร์ประจำประเทศมาเลเซียใน ค.ศ. 1973 ถึง 1980 เอกอัครราชทูตประจำประเทศญี่ปุ่นใน ค.ศ. 1980 ถึง 1984 และเอกอัครราชทูตประจำประเทศเกาหลีใต้ใน ค.ศ. 1981 ถึง 1984 ก่อนได้รับเลือกจากรัฐสภา
วีเสียชีวิตจากมะเร็งต่อมลูกหมากในบ้านของเขาที่ Siglap Plain ประเทศสิงคโปร์ เมื่อวันที่ 2 พฤษภาคม ค.ศ. 2005 ด้วยอายุ 89 ปี
ชีวิตช่วงต้นและการศึกษา.
วี คิม วีเกิดในประเทศสิงคโปร์เมื่อวันที่ 4 พฤศจิกายน ค.ศ. 1915 เป้นบุตรของ Wee Choong Lay กับ Chua Hay Luan โดย Wee Choong Lay พ่อของเขาเป็นเจ้าหน้าที่การเงินในเรือ แต่ตาบอดตอนวี คิม วีอายุ 6 ขวบ ส่วน Chua Hay Luan แม่ของเขา เป็นน้องสาวของ Chua Kim Teng ผู้เป็นพ่อของ Chua Jim Neo และตาของลี กวนยู วีสูญเสียพ่อตอนอายุ 8 ขวบ และสูญเสียแม่ตอนอายุ 19 ปี
วีเข้าเรียนที่โรงเรียนเพิรล์สฮิลล์และโรงเรียนอูตรัม ก่อนเข้าเรียนต่อที่สถาบันแรฟเฟิลส์ แต่ลาออกกลางคันตอนอายุ 15 ปี
วี ชอง จิน

วี ชอง จิน (28 กันยายน พ.ศ. 2460 – 5 มิถุนายน พ.ศ. 2548) เป็นผู้พิพากษาชาวสิงคโปร์และเป็นประธานศาลสูงสุดคนแรกของประเทศ นอกจากนี้ยังเคยเป็นรักษาการประธานาธิบดีสิงคโปร์ตั้งแต่ 11 พฤษภาคม พ.ศ. 2524 ถึง 13 พฤษภาคม พ.ศ. 2524
เอซีเอชวอลเลย์

สโมสรวอลเลย์บอลเอซีเอชวอลเลย์  เป็นทีมวอลเลย์บอลชายระดับอาชีพในลูบลิยานา ประเทศสโลวีเนีย ทีมนี้เข้าแข่งขันในสโลวีเนียลีก, MEVZA ลีก และซีอีวีแชมเปียนส์ลีก
สุขใจ

"สุขใจ" เป็นซิงเกิลของ ธงไชย แมคอินไตย์ ร่วมกับวงพาราด็อกซ์ ในปี พ.ศ. 2558 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 4 พฤศจิกายน พ.ศ. 2558
เพลงนี้พูดถึงการให้คนออกมาสนุกด้วยกัน ถึงแม้ว่าเราจะต้องอยู่คนเดียวหรือเวลาเรามีความทุกข์ ก็ให้หามุมมองและมองในแง่ดี โดยเพลงนี้ได้แรงบันดาลใจมาจากเพลง "สบาย สบาย" และเพลงนี้ก็ได้นำท่อนนี้จากเพลงชื่อเดียวกันที่เป็นเพลงดังในอดีตของเบิร์ดมาใส่ในเพลงนี้ด้วย
มิวสิกนี้เผยแพร่ครั้งแรกในวันที่ 4 พฤศจิกายน พ.ศ. 2558 เวลา 15:00 น. ได้แรงบันดาลจากคลิป สุขใจต่างๆในโซเชียล ผู้กำกับ อั๋น-ประพัฒน์ คูศิริวาณิชกร วางไว้ให้เบิร์ดเข้าไปชวนแฟนเพลงเต้นอย่างมีความสุข ไม่ว่าจะในยิม ในที่ทำงาน ในโรงเรียนในสนามแบด ก็เต้นอย่างมีสุขใจได้
การตอบรับ.
เพลง "สุขใจ" ได้อันดับสูงสุด 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 ,จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 ประจำวันที่ 30 พฤศจิกายน พ.ศ. 2558 และติดอันดับสูงสุด 11 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ภัทร เอกแสงกุล

ภัทร เอกแสงกุล ชื่อเล่น เฟย เกิดเมื่อวันที่ 10 พฤษภาคม พ.ศ. 2538 เป็นนักแสดงชาวไทย เข้าสู่วงการบันเทิงโดยคำชักชวนของเอกชัย เอื้อสังคมเศรษฐ มีผลงานเด่นจากซีรีส์เรื่อง "GPA สถาบันพันธุ์แสบ" และ "O-negative รักออกแบบไม่ได้" รับบทเป็น องอาจ นอกจากนี้เขายังติด 1 ใน 50 หนุ่มโสดคลีโอ ปี 2015 และดำรงตำแหน่งจุฬาฯ คฑากร รุ่นที่ 7.1
ประวัติ.
ภัทร เอกแสงกุล ศึกษาในระดับมัธยมต้นที่ โรงเรียนนวมินทราชินูทิศ บดินทรเดชา ระดับมัธยมปลายที่ โรงเรียนบดินทรเดชา (สิงห์ สิงหเสนี) ปัจจุบันสำเร็จการศึกษาระดับปริญญาตรี สาขาการจัดการการสื่อสาร (นานาชาติ) คณะนิเทศศาสตร์ จุฬาลงกรณ์มหาวิทยาลัย นอกจากนี้ภัทรยังทำกิจกรรมเป็นจุฬาฯคทากร ตัวแทนของมหาวิทยาลัยในงานฟุตบอลประเพณีจุฬาฯ–ธรรมศาสตร์ ครั้งที่ 70
ผลงาน.
ละครเวที.
(2556) ละครเวทีคณะนิเทศศาสตร์ จุฬาลงกรณ์มหาวิทยาลัย เรื่อง ปิ๊กกะแอน รับบทเป็น ปิ๊ก
มีคีล เฮยส์มัน

มีคีล เฮยส์มัน (เกิด 18 กรกฎาคม ค.ศ. 1981) เป็นนักแสดง นักดนตรี นักร้อง และนักแต่งเพลงชาวดัตช์ ที่มีผลงานทั้งในประเทศเนเธอร์แลนด์และประเทศอังกฤษ รวมทั้งละครโทรทัศน์และภาพยนตร์ เขารับบทเป็น เอลลิส โจนส์ ในภาพยนตร์รัก-จินตนิมิตเรื่อง "อดาไลน์ หยุดเวลา รอปาฏิหาริย์รัก" (2015), ซันนีในละครชุด "Treme" (2010–2013), ดาริโอ นาฮาริส ใน "มหาศึกชิงบัลลังก์" (2014–ปัจจุบัน), เลียม แมกกินนิส ในละครชุด "Nashville" (2012–2014) และรับบทเป็น แคล มอร์ริสัน ใน "Orphan Black" (2014–2015)
เฮยส์มันเริ่มอาชีพการแสดงของเขาในละครโทรทัศน์สัญชาติดัตช์ เรื่อง "Goede tijden, slechte tijden" (1998) หลังจากนั้นเขาก็เล่นบทนักแสดงนำในเรื่อง "De co-assistent" (2007–2010) และ "Bloedverwanten" (2010), เป็นนักแสดงสมทบในภาพยนตร์ชุดทางโทรทัศน์เรื่อง "Costa!" (2001) และ "Full Moon Party" (2002) และบทบาทนำใน "Phileine Says Sorry" (2003) และ "Floris" (2004) นอกจากนี้เขายังเล่นเป็นตัวประกอบในภาพยนตร์เรื่อง "บัญชีดำ เธอกล้าสู้" (2006) ในช่วงแรกของอาชีพการแสดงของเขา เฮยส์มันยังเป็นส่วนหนึ่งของวงดนตรีที่ชื่อ ฟอนเทน (Fontane)
การแสดงระดับนานาชาติของเฮยส์มันเริ่มตั้งแต่ปี ค.ศ. 2006 เมื่อเขาเป็นดารารับเชิญในละครชุดของประเทศอังกฤษ เรื่อง "Dalziel and Pascoe" และเขาก็ปรากฏตัวใน "The Young Victoria" (2009), "มหาวิบัติสงคราม Z" (2013) และ "ไวลด์ เดินก้าวไปตราบหัวใจไม่ล้ม" (2014)
พระรัตนธัชมุนี (ม่วง รตนทฺธโช)

พระรัตนธัชมุนีศรีธรรมราช นามเดิม ม่วง ฉายา รตนทฺธโช เป็นพระราชาคณะชั้นธรรมพิเศษ ฝ่ายธรรมยุติกนิกาย เจ้าอาวาสรูปที่ 7 ของวัดท่าโพธิ์วรวิหาร ผู้มีบทบาทสำคัญในการจัดการศึกษาในภาคใต้ โดยก่อตั้งและร่วมก่อตั้งโรงเรียนขึ้น 21 แห่ง รวมทั้งโรงเรียนเบญจมราชูทิศ นครศรีธรรมราช
ประวัติ.
วัยเยาว์.
พระรัตนธัชมุนี มีนามเดิม ม่วง เกิดเมื่อวันพุธที่ 10 สิงหาคม พ.ศ. 2396 ตรงกับวันขึ้น 6 ค่ำ เดือน 9 ปีฉลู เป็นบุตรคนสุดท้องในบรรดาบุตรทั้งหมด 8 คน (หญิง 2 ชาย 6) ของนายแก้วกับนางทองคำ ชาติภูมิอยู่บ้านหมาก ตำบลบ้านเพิง อำเภอปากพนัง จังหวัดนครศรีธรรมราช
การศึกษา.
เมื่ออายุ 9 ขวบ ได้ศึกษาภาษาไทยและภาษาบาลีตามลำดับในสำนักของพระอาจารย์เพ็ชร วัดแจ้ง จนอายุ 15 จึงบรรพชาเป็นสามเณรที่วัดแจ้ง จนอายุได้ 17 ปีจึงย้ายไปอยู่วัดมเหยงคณ์ ศึกษาภาษาบาลีในสำนักของพระครูการาม (จู) จนอายุ 20 ปีในปี พ.ศ. 2416 จึงอุปสมบทเป็นพระภิกษุโดยมีพระครูการาม (จู) เป็นพระอุปัชฌาย์ เมื่อพระครูการามย้ายมาเป็นเจ้าอาวาสวัดท่าโพธิ์ในปีต่อมา ท่านได้ตามมาอยู่ด้วย จนพระครูการามมรณภาพในปี พ.ศ. 2427 ท่านจึงได้เป็นเจ้าอาวาสแทน
ปีฉลู พ.ศ. 2432 พระเจ้าน้องยาเธอ กรมหมื่นวชิรญาณวโรรส เสด็จมาตรวจการพระศาสนาในหัวเมืองปักษ์ใต้ พระอธิการม่วงได้เข้าเฝ้าและตามเสด็จกลับมาศึกษาพระปริยัติธรรมที่กรุงเทพมหานคร ทรงให้ท่านอยู่วัดมกุฏกษัตริยารามราชวรวิหาร และในปีฉลูนั้นทรงให้ท่านทำทัฬหีกรรมบวชใหม่ในคณะธรรมยุตโดยมีพระพรหมมุนี (แฟง กิตฺติสาโร) เป็นพระอุปัชฌาย์ ส่วนพระองค์เองเป็นพระกรรมวาจาจารย์ บวชแล้วศึกษากับพระองค์ต่อ จนปีขาล พ.ศ. 2433 ได้เข้าสอบที่วัดพระศรีรัตนศาสดาราม ได้เป็นเปรียญธรรม 4 ประโยค ปีต่อมาได้ทูลลากลับไปอยู่วัดท่าโพธิ์ตามเดิม
ศาสนกิจ.
พ.ศ. 2441 พระบาทสมเด็จพระจุลจอมเกล้าเจ้าอยู่หัวเสด็จฯ ประพาสปักษ์ใต้ พระมหาม่วงได้เข้าเฝ้าและถวายรายงานเรื่องการพระศาสนาในเมืองนครศรีธรรมราชเป็นที่พอพระทัย และทรงเห็นว่าท่านมีคุณธรรมและอุตสาหะ จึงแต่งตั้งท่านเป็นพระราชาคณะเจ้าคณะใหญ่เมืองนครศรีธรรมราช ต่อมาวันที่ 19 กรกฎาคม ร.ศ. 121 ได้รับโปรดเกล้าฯ ตั้งเป็นเจ้าคณะมณฑลนครศรีธรรมราช และโปรดเกล้าฯ ให้พระยาวุฒิการบดีส่งสัญญาบัตรไปพระราชทาน ต่อมาวันที่ 14 พฤษภาคม พ.ศ. 2469 ทรงประกาศให้รวมมณฑลสุราษฎ์และจังหวัดสตูลเข้ากับมณฑลนครศรีธรรมราช โดยโปรดให้ท่านเป็นเจ้าคณะมณฑลต่อตั้งแต่วันที่ 23 เมษายน พ.ศ. 2469 เป็นต้นไป
ในระหว่างดำรงตำแหน่งเจ้าคณะมณฑล นอกจากการปกครองสังฆมณฑลให้เรียบร้อย ท่านยังได้ทำงานสนองนโยบายของราชการโดยจัดการศึกษาแบบใหม่ขึ้นทั่วทั้งมณฑลนับแต่เมืองนครศรีธรรมราชไปจนถึงเมืองกลันตัน จนกระทั่งปี พ.ศ. 2472 ท่านจึงขอลาออกจากตำแหน่งเพราะชราภาพ แต่ปรากฏว่าเกิดความไม่สงบขึ้น ท่านจึงได้รับโปรดเกล้าฯ ให้กลับมาดำรงตำแหน่งเจ้าคณะมณฑลอีกครั้งตั้งแต่วันที่ 20 กุมภาพันธ์ พ.ศ. 2467 เมื่อสะสางปัญหาต่าง ๆ เรียบร้อยท่านจึงขอลาออกอีกครั้งด้วยเหตุผลเดิม จึงพระราชทานพระบรมราชานุญาตและให้พระธรรมโกษาจารย์ (เซ่ง อุตฺตโม) เจ้าคณะมณฑลภูเก็ต ดำรงตำแหน่งเจ้าคณะมณฑลนครศรีธรรมราชด้วยอีกตำแหน่งหนึ่งตั้งแต่วันที่ 9 มิถุนายน พ.ศ. 2471
มรณภาพ.
พระรัตนธัชมุนี ถึงแก่มรณภาพด้วยโรคชราเมื่อวันที่ 21 กันยายน พ.ศ. 2477 เวลา 4.20 น. ณ วัดท่าโพธิ์ สิริอายุได้ ได้รับพระราชทานเพลิงศพเมื่อวันที่ 20 มิถุนายน พ.ศ. 2478
โตกวัตบาบอย

โตกวัตบาบอย ("เต้าหู้กับหมู") เป็นอาหารฟิลิปปินส์ ประกอบด้วยหูหมู หมูสามชั้น และเต้าหู้ทอด เติมส่วนผสมของซีอิ๊ว น้ำซุปหมู น้ำส้มสายชู หอมใหญ่หั่น และพริก บางครั้งรับประทานเป็นอาหารว่างหรือกินกับข้าวและโจ๊กหมู คำว่าโตกวามาจากภาษาลันนังหมายถึงเต้าหู้ บาบอยเป็นภาษาตากาล็อกหมายถึงหมู ส่วนอัตหมายถึงและ
ปลาทู

ปลาทู, ปลาทูตัวสั้น หรือ ปลาทูสั้น (ชื่อวิทยาศาสตร์: "Rastrelliger brachysoma") เป็นปลาแมกเคอเรลชนิดหนึ่งในวงศ์ปลาอินทรี โดยเป็นชนิดที่ชาวไทยนิยมบริโภคมากที่สุดและคนไทยยังเชื่ออีกว่าปลาทูคือสัญลักษณ์ของการมีคู่ครองตามความเชื่อของชนพื้นเมืองจังหวัดจันทบุรี
ลักษณะ.
ปลาทูมีลำตัวแป้นยาวเพรียว ตาโต ปากกว้าง จะงอยปากจะแหลม เกล็ดเล็กละเอียด มีม่านตาเป็นเยื่อไขมัน บนขากรรไกรมีฟันซี่เล็ก ๆ มีซี่เหงือกแผ่เต็มคล้ายพู่ขนนก มีครีบหลัง 2 อัน ครีบหลังอันแรกมีก้านแข็ง ส่วนอันหลังก้านครีบอ่อน ครีบท้องมีก้านครีบแข็ง 1 อัน ครีบอกมีฐานครีบกว้าง แต่ปลายเรียว สีตัวพื้นท้องสีขาวเงิน บริเวณที่ชิดโคนครีบหลังตอนแรกมีจุดสีดำ 3–6 จุดเรียงอยู่ 1 แถว ผิวด้านบนหลังมีสีน้ำเงินแกมเขียว ช่วยในการพรางตัวให้พ้นจากศัตรู มีความยาวประมาณ 14–20 เซนติเมตร
พฤติกรรม.
มีพฤติกรรมอาศัยอยู่รวมกันเป็นฝูงใหญ่ในน่านน้ำที่เป็นทะเลเปิด ได้แก่ อินโด-แปซิฟิก, อ่าวไทย, ทะเลอันดามัน ทะเลจีนใต้ และทะเลญี่ปุ่น โดยอาศัยใกล้ฝั่งที่มีสภาพน้ำลึกไม่เกิน 30 เมตร มีอุณหภูมิไม่ต่ำกว่า 17 องศาเซลเซียส หากินในเวลากลางคืน โดยกินอาหารจำพวกแพลงก์ตอนและสัตว์น้ำขนาดเล็ก
การใช้ประโยชน์.
ปลาทูนับเป็นปลาที่มีความสำคัญทางเศรษฐกิจเป็นอย่างยิ่ง โดยเฉพาะในอาหารไทย มีการนำปลาทูมาปรุงเป็นอาหารมาช้านานแล้ว ทั้งนึ่ง, ทอด, ต้มยำ หรือทำน้ำพริกปลาทูซึ่งใช้เนื้อปลาทูโขลกผสมรวมกับกะปิ ในตลาดสดของไทยจะมีขายทั้งปลาทูนึ่งใส่เข่งและปลาทูสด เนื้อปลาทูมีคุณค่าทางอาหารมากมาย ทั้งกรดไลโนเลอิก ซึ่งเป็นตัวควบคุมระดับคอเลสเทอรอล และไตรกลีเซอไรด์ในกระแสเลือด และกรดโคโคซาเฮ็กชิโนอิก (ดีเอชเอ) ซึ่งเป็นส่วนประกอบสำคัญของเซลล์สมอง
ในประเทศไทย แหล่งที่ได้ชื่อว่ามีปลาทูชุกชุมและรสชาติอร่อยแห่งหนึ่งคือ พื้นที่อ่าวกรุงเทพหรืออ่าวไทยตอนใน เมื่อชาวประมงจับปลาทูได้มักนำขึ้นฝั่งมาจำหน่ายในอำเภอเมืองสมุทรสงคราม ปลาทูจากที่นี่มีชื่อเรียกว่า "ปลาทูแม่กลอง" ส่วนหน้ามีลักษณะเป็นสามเหลี่ยม ลำตัวสั้นแบน สีเงินหรืออมเขียว ตาดำ เนื้อแน่นแต่นุ่ม เมื่อกดลงไปที่ตัวปลา เนื้อปลาจะกลับคืนสภาพเดิมไม่บุ๋มลงไปตามรอยแรงกด รวมทั้งมีเอกลักษณ์สำคัญที่เรียกว่า "หน้างอ คอหัก"
คอนเสิร์ต เมด อิน ไทยแลนด์ ภาค 2546 สังคายนา

คอนเสิร์ต เมด อิน ไทยแลนด์ ภาค 2546 สังคายนา เป็นคอนเสิร์ตใหญ่ของวงคาราบาว จัดขึ้นเพื่อปิดการโปรโมทอัลบั้ม เมด อิน ไทยแลนด์ ภาค 2546 สังคายนา ซึ่งเป็นอัลบั้มพิเศษที่นำอัลบั้ม เมด อิน ไทยแลนด์ มาสังคายนาใหม่ในยุคที่มีความทันสมัยในด้านเครื่องดนตรี โดยคอนเสิร์ตครั้งนี้เปรียบเสมือนการแก้ตัวจากคอนเสิร์ตทำโดยคนไทย ที่เล่นไม่จบในอดีต เพราะโปสเตอร์และบัตรคอนเสิร์ตเป็นรูปการแสดงคอนเสิร์ตทำโดยคนไทย ภายในคอนเสิร์ตมีแขกรับเชิญเพียง 1 คนท่านั้น คือ อ.เนาวรัตน์ พงษ์ไพบูลย์ ศิลปินแห่งชาติ สาขาวรรณศิลป์ ปี พ.ศ. 2536 อาจารย์ที่สอนดนตรีของ อ.ธนิสร์ ศรีกลิ่นดี หนึ่งในสมาชิกวงคาราบาว และเคยร่วมทัวร์คอนเสิร์ตกับวงคาราบาวที่สหรัฐอเมริกาเมื่อปี พ.ศ. 2528 โดยก่อนเล่นเพลงได้มีการพูดกลอน "หยัดอยู่" เป็นการอารัมภบท ก่อนเริ่มเป่าขลุ่ยในเพลง เดือนเพ็ญ และคอนเสิร์ตครั้งนี้ก็ได้จบลงด้วยดี ภายหลังได้มีการทำดีวีดีออกวางจำหน่ายโดย วอร์นเนอร์ มิวสิก ไทยแลนด์ โดยในช่วงท้ายมีการสนทนาของแอ๊ด - ยืนยง โอภากุล หัวหน้าวงกับ สรยุทธ สุทัศนะจินดา ในช่วง "จับคอร์ดคุย", เบื้องหลังคอนเสิร์ต และอัลบั้มรูป
ปลาซิวข้างขวาน

ปลาซิวข้างขวาน หรือ ปลาซิวขวาน เป็นสกุลของปลาน้ำจืดขนาดเล็กสกุลหนึ่งจำพวกปลาซิว ในวงศ์ปลาตะเพียน (Cyprinidae) ใช้ชื่อสกุลว่า "Trigonostigma" 
เดิมปลาในสกุลนี้เคยถูกจัดให้อยู่ในสกุล "Rasbora" แต่ปัจจุบันนี้ได้ถูกแยกออกมาต่างหาก ตั้งแต่ปี ค.ศ. 1999 โดยมีลักษณะเด่นคือ มีแถบสีดำใต้จุดเริ่มต้นของครีบหลังถึงกลางของฐานครีบหาง และมักจะเป็นแถบกว้างด้านหน้า โดยมีลักษณะเป็นสามเหลี่ยมหรือเป็นรูปขวาน ในขณะที่บางชนิดจะเป็นเพียงแถบบาง ๆ และมีพฤติกรรมการวางไข่ โดยวางติดกับใบของพืชน้ำ
เป็นปลาที่มีขนาดเล็ก นิยมอยู่เป็นฝูง จึงมีความสำคัญต่อระบบนิเวศในน้ำในแง่ของการเป็นห่วงโซ่อาหารของสัตว์ที่มีขนาดใหญ่กว่า และมีความสำคัญต่อมนุษย์ในแง่ของการเลี้ยงเป็นปลาสวยงาม ซึ่งมักจะเลี้ยงกันในตู้ไม้น้ำ โดยมีพฤติกรรมในที่เลี้ยง คือ มักจะรวมฝูงว่ายกันอยู่ในระดับกลางน้ำ
พบกระจายพันธุ์ในภาคตะวันออกและภาคใต้ของไทย ไปจนถึงกัมพูชา, เกาะสุมาตรา และเกาะบอร์เนียว
ปัจจุบันได้มีการอนุกรมวิธานไว้แล้วทั้งหมด 4 ชนิด ได้แก่